'AADAM ZAC IZETTE' & 'AALEPH ZEKE IZETTE', NAMA PENUH SI KEMBAR ZIZIE

Menerusi laman Instagram malam semalam, pelakon Zizie Izette telah berkongsi nama penuh anak kembar lelakinya iaitu 'Aadam Zac Izette' dan 'Aaleph Zeke Izette' kepada umum.

"Salam dan hello kepada semua. Inilah hero kami. Aadam Zac Izette (atas) dan adik lelakinya Aaleph Zeke Izette. Gambar ini dirakam ketika mereka baru berusia 20 hari.

"Alhamdullilah, hari ini mereka sudah berusia sebulan sehari. Terima kasih di atas doa-doa anda dalam komen sebelum ini. Semoga Allah merahmati anda," tulisnya.

Klik untuk gambar besar

Menerusi ruangan komen, pengikut IG memuji kecomelan anak kembar Zizie dan mereka berharap agar anaknya dapat membesar dengan sihat.

Untuk makluman, Zizie telah mendirikan rumah tangga dengan Datuk Bung Mokhtar pada Disember 2009. mereka dikurniakan anak kembar lelaki pada 29 Disember lalu di Pusat Perubatan Prince Court.

Sebelum ini, pasangan itu mempunyai dua orang anak angkat iaitu Naila Nurjenna, 3, dan Aaric Zayn Izette, 7 bulan.

www.myartis.com / Sumber: Zizie Izette IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


14 GAMBAR : MALAM BERINAI AIN EDRUCE BAGAIKAN PUTERI

Hari ini merupakan tarikh penting buat pelakon dan pengacara, Ain Edruce di mana dia akan melangsungkan pernikahannya dengan seorang ahli perniagaan yang hanya dikenali sebagai Amirul Hafiz.

Lantaran itu, dia telah berkongsi foto majlis malam berinainya yang berlangsung di mana dia telah membuat bridal shower dengan mandi bunga bak puteri kayangan layaknya.

Wahhh... kalau dah malam berinai meriah begini, bagaimana pula majlis nikah Ain Edruce nanti? Tentu lebih meriah!

Untuk info, Ain dan Amirul mengikat tali pertunangan pada 23 Jun yang lalu dan mereka memilih tanggal 13 Disember (hari ini) untuk mendirikan rumah tangga. Manakala, majlis persandingan di sebelah Ain akan diadakan pada 14 Disember dan sebelah lelaki pula akan diadakan kenduri pada minggu berikutnya.

Klik untuk gambr besar

www.myartis.com / Sumber: Ain Edruce, Fillea Studio & BH

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEONA DIKECAM, KAKAK TAMPIL BERSUARA: "SHUT THE F*CK UP ABOUT MY SISTER"

Selepas bapa kepada personaliti media sosial Kasih Iris Leona, pelakon Azhar Sulaiman memohon maaf, terkini kakaknya iaitu Kasih Leia Ixora pula tampil bersuara berhubung tular isu jawapan balas Leona yang dikecam bertiktok. Akur dengan status figura awam keluarganya, Ixora memohon orang ramai agar tidak mengganggu keluarganya terutama adik perempuannya itu.

"Boleh tak semua orang jangan kacau Kasih Iris Leona? Keluarga saya bukan kandungan hiburan kalian. Kadang-kadang kami sangat hargai sekiranya anda membiarkan kami melalui kehidupan kami sendiri. Yang menjadi masalah utama apabila cara kalian melayan gadis yang masih muda di media sosial hanya kerana minat mereka," ujarnya.

Tambah Ixora, dia memohon netizen agar meghormati dan tidak menggunakan medium yang ada untuk membuli keluarganya: "Apa juga pandangan yang kalian terhadap tindakan dan isi kandungan (media sosial) adik saya, itu hak anda. Saya tak boleh memaksa kalian untuk mengubahnya.

Klik untuk gambar besar

"Tapi sebagai orang yang lebih dewasa, gunakanlah fikiran yang kritis sebelum bersuara kerana kata-kata itu mungkin berbaur kesat dan berlawanan dengan gerak hati.

"Kami sedar siapa orang di sekeliling kami, adakalanya mereka terdiri daripada orang Melayu yang konservatif yang mana merupakan peminat ayah kami. Mereka bukan masalah pun.

"Tetapi pandangan moral itu. Saya tidak menilai sesiapa berdasarkan apa yang mereka percaya atau siapa mereka. Tetapi bukankah lebih elok kalau kalian ada rasa hormat terhadap orang lain," tambahnya.

Kata Ixora lagi, dia bagaimanapun masih menghargai komen jujur dan niat murni segelintir netizen terhadap keluarganya: "Kami cuma mahukan sedikit ruang untuk kami ekspresikan diri kami secara bebas tanpa ada penilaian daripada sesiapa.

"Kalau kalian tak suka apa yang kalian lihat, terpulanglah. Bagi yang sentiasa berfikiran terbuka dan jujur kepada adik saya, terima kasih banyak-banyak," katanya.

Terdahulu Kasih tampil menjawab pertanyaan netizen akan tindakannya yang sentiasa berTikTok kebanyakan masa: "Berhenti jadi Tuhan macam awak dah khatam dosa sendiri. Ada buat sistem pemarkahan sendirikah?

"TikTok - 100 markah, middle finger - 200 markah? Awak? Dosa awak? Ke awak nak sibuk pasal dosa saya sebab awak rasa ini kewajipan awak?" balasnya di Twitter sebelum ia dinyahaktifkan pada Jumaat.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN KAHWIN UMMI NAZEERA SATU FITNAH - AERIL

Selepas satu masalah selesai, timbul pula masalah lain. Namun kali ini ia lebih parah dan berbau fitnah apabila Aeril Zafrel didakwa berkahwin dengan Ummi Nazeera pula.

"Saya menganggap tuduhan bahawa saya pernah berkahwin dengan Ummi adalah fitnah yang bertujuan memburukkan lagi saya di mata masyarakat.

"Saya sedar diri saya bukanlah popular pun, namun fitnah seperti ini seperti cubaan mahu mencemarkan dan menjatuhkan peribadi agar orang lain turut bertanggapan buruk pada saya.

Baca berita selanjutnya:

"Secara jujurnyanya saya dengan Ummi hanya bertegur sapa di laman sosial sahaja dan kami tidak pernah berjumpa secara peribadi dengannya," ujarnya kepada media semalam.

Untuk info, Aeril berkata demikian ketika diminta mengulas tentang dakwaan pernah berkahwin dengan Ummi Nazeera sebelum kontroversi perkahwinannya dengan Wawa Zainal terbongkar pada Oktober lalu.

Dalam laporan tersebut turut memberitahu Aeril pernah berkawan baik dengan Ummi dan meminati lakonan wanita itu.

Jelas Aeril, dia kesal dengan tuduhan tersebut dan menganggap ia sebagai satu serangan peribadi.

Bagaimanapun, katanya, ia menerima perkara itu sebagai satu ujian daripada Allah taala untuk menjadikannya insan yang lebih kuat.

Sementara itu, Aeril mengakui kehidupannya kini lebih tenang dan bahagia disamping isteri dan anaknya Ahmad Fakharuddin Attar yang kini berusia hampir tiga bulan.

"Alhamdulillah kehidupan kami kini bahagia dan tenang, Wawa tinggal dengan saya di sini dan anak kami semakin membesar dan sihat.

"Kalau boleh biarlah masyarakat mengenali kami sahaja dan saya mahu dia membesar dalam dunia dia sendiri tanpa melibatkan sebarang publisiti," katanya.

Tambah Aeril, selepas kontroversi perkahwinannya itu ramai yang tampil memberi sokongan moral kepada kami sekeluarga.

"Setiap yang berlaku ada hikmahnya, selepas isu ini apa yang saya lihat lebih ramai yang memberi sokongan kepada kami," katanya.

Terdahulu pada 11 Oktober lalu pasangan Aeril Zafrel dan Wawa Zainal dalam satu sidang media menjelaskan mereka sudah bernikah sebanyak dua kali iaitu pada 25 Februari 2012 dan kali kedua, 4 Februari lalu.

Pasangan ini dikurniakan seorang cahaya mata iaitu Ahmad Fakharuddin Attar, pada 24 Ogos lalu.


PAKAIAN PENTAS ABPBH32 DIKRITIK - INI JAWAB STACY

Menerusi laman Instagram, penyanyi Stacy Anam telah tampil menjawab kritikan pedas netizen terhadap penampilannya pada pentas Anugerah Bintang Popular Berita Harian (ABPBH32) malam semalam yang terlalu mencolok mata. Kata pemilik nama Ummu Syaikhah Stacy Anam, 29, perkara yang terjadi di pentas tersebut tidak disengajakan.

"Semua orang pasti ada hari-hari yang tidak dijangka dan tidak diingini berlaku kan? Malam tadi benda itu terjadi pada saya. Kain seluarnya tebal dan longgar dan warnanya pula kuning tapi tak sangka pula apabila membuat persembahan atas pentas dengan pencahayaan, pergerakan dan macam-macam, benda jadi lain," kata Stacy menerusi kemas kini akaun Instagramnya.

Stacy menghiburkan penonton dengan mendendangkan lagu terbaharunya Khayal dengan menyarung body suit berwarna nude berenda hitam dan dihiasi motif floral. Busana rekaan Hasfitri Yusof itu bagaimanapun mendapat kecaman ramai apabila didakwa terlampau seksi seolah-olah Stacy sedang berbogel di atas pentas.

"Nak komen tu janganlah ada yang melampau sangat. Saya ada suami dan keluarga juga tapi itu lah nasib menjadi manusia bekerja dalam bidang begini memang risiko kan. Penuh yakin menghiburkan orang dengan sehabis tenaga tetapi lain pula jadinya. Tak boleh boleh buat salah atau tak sengaja, silap saja habis dilabel wanita akhir zaman.

Klik untuk gambar besar

"Niat nak semangat untuk kembali bekerja mencari rezeki sahaja dan semua saya buat dalam kadar yang termampu dan ikhlas tapi bila jadi begini dengan sadisnya mulut-mulut manusia penghukum ini saya rasa sakit sangat pada suami dan keluarga.

"Jangan melibatkan 'darling' (Akim) saya okey. Dia pun sibuk bekerja. Semua silap dan hal yang tak kena datang dari saya saja. Kadang-kadang rasa dah nak berhenti dalam bidang ini tetapi belum ada rezeki masa yang sesuai dan kemampuan dalam hal sebegini," tambahnya.

Stacy turut memohon maaf seandainya aksi dan busana yang dipakainya pada majlis itu mengundang rasa kurang senang kebanyakan pihak: "Saya nasihatkan jangan tengoklah benda yang menyakitkan mata ni sebab memang tak elok. Saya minta maaf kalau buat anda semua tergerak untuk memfitnah dan fikir macam-macam," ujar Stacy lagi.

www.myartis.com / Sumber: Astro Gempak & Instagram Stacy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA HAIRUL BERMAIN DENGAN JAGUH BADMINTON NEGARA: "SELALU TENGOK DALAM TV JE"

"Berpasangan dengan pemain badminton nombor satu dunia, Datuk Lee Chong Wei. Rasa sangat bangga, selalu tengok dalam TV je," tulis pelakon Hairul Azreen yang melahirkan rasa bangganya apabila dapat bermain satu gelanggang badminton dengan legenda sukan tersebut, Datuk Lee Chong Wei.

Menerusi laman sosial Instagram, Hairul berkongsi beberapa keping foto dan sebuah video aksi beregunya bersama Chong Wei untuk tatapan umum. Dalam sesi tersebut, ia turut disertai oleh isterinya pelakon Hanis Zalikha, yang pertama kali bermain bersama. Tambah istimewa apabila Chong Wei turut  menghadiahkan sepasang raket badminton kepada pasangan itu.

Meninjau ke ruangan komen, rata-rata rakan selebriti dan wargamaya yang teruja melihat permainan Hairul bersama Chong Wei. Malah, ramai yang turut melepaskan rindu melihat  aksi hebat Chong Wei di gelanggang badminton setelah jaguh dunia itu bersara pada tahun pada tahun lepas.

Klik untuk gambar besar

"Bestnya! Kat mana ni?" tanya Tokti. - "Powerrr Hairul!" komen Izzue Islam. - "At least lepas juga rindu nak tengok Chong Wei main!" kata seorang wargamaya. - "Peluang emas ni dapat main dengan lagend negara. Dapat bergambar pun dah bangga, apatah lagi dapat main sekali," tulis seorang wargamaya.

"Pergh pertama kali Datuk Lee Chong Wei terlepas bola boleh pukul lagi, kena. Banyak power maa!” puji seorang wargamaya. - "Datuk LCW nampak masih power, living legend!" ujar seorang wargamaya lagi.

Sehingga kini, video Hairul dan Chong Wei telah menerima hampir suku juta tontonan daripada warga Instagram. Terdahulu, Chong Wei mengumumkan pesaraannya pada 13 Jun 2019 selepas 19 tahun mengharumkan nama negara. Antara pencapaian besar Chong Wei yang terus diingati adalah pingat perak temasya Olimpik bermula di Beijing 2008, diikuti London 2012 dan Rio de Janeiro pada tahun 2016.

www.myartis.com / Sumber & foto: Astro Gempak, Instagram Hairul Azreen & Hanis Zalikha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAH ISKANDAR & ISTERI BAKAL TIMANG ANAK SULUNG

Alhamdulillah... tahniah kami ucapkan kepada pelakon Shah Iskandar dan isterinya, Sarah Noris apabila bakal bergelar ibu bapa tidak lama lagi. Shah berkongsi berita gembira itu di laman Instagram miliknya dengan memuatnaik beberapa keping foto meraikan hari ulang tahun kelahiran isterinya yang ke-35 tahun.

Dalam entri tersebut, pelakon drama bersiri 'Mr.Grey' ini memaklumkan dia bakal menerima kehadiran ahli baru dalam keluarga: "Happy birthday wifey, enjoy the last year of ur 'bujang' celebration, sebab next year dah kene celebrate style mak2 dah.

"I love you forever and a day! Huhuhu Thank u semua for making it happen and also thank you @jibrilss15 for the hospitality! Oh and dont worry, kita celebrate pun ikut SOP hokaaaay. First time celebrate birthday tapi meja berjauhan," tulis Shah atau nama penuhnya Shah Iskandar Mahfuz.

Melihat di ruangan komen, rata-rata peminat berasa gembira dan menitip ucapan tahniah kepada pasangan ini. Untuk rekod, bintang kelahiran Singapura ini telah menamatkan zaman bujang bersama isterinya, Siti Sarah Mohd Noor pada 16 Januari 2016.

Klik untuk gambar besar

www.myartis.com / Sumber & foto: Media Hiburan, Instagram Shah Iskandar & Sarah Noris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - FATHIA LATIF TUNAI UMRAH BERSAMA KELUARGA

Baru-baru ini, pelakon Fathia Latiff bersama keluarganya telah berangkat ke Tanah Suci bagi menunaikan umrah.

Fathia sebelum ini berkata yang dia akan menggunakan peluang yang diberikan untuk menjadi tetamu Allah pada kali ini sebaiknya untuk mendekatiNya serta melakukan sebanyak mungkin ibadah.

Alhamdulillah... semoga mereka mendapat umrah yang mabrur dan selamat kembali ke tanah air.

GAMBAR LAIN:
Klik untuk size besar

Foto: Fathia Latiff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIISYTIHAR MUFLIS, HUTANG RM77K - IQRAM DINZLY ENGGAN BERLAKON LAGI

"Saya takkan kembali berlakon. Disebabkan saya menjadi selebriti saya diisytihar bankrap," kata pelakon Iqram Dinzly yang diisytihar muflis oleh Lembaga Hasil Dalam Negeri (LHDN) selepas gagal membayar cukai pendapatan RM77,000.

Iqram berkata demikian ketika ditanya sama ada dia akan kembali berlakon untuk menjana pendapatan bagi membayar hutang itu, namun tegas dengan pendirian tidak sama sekali.

Iqram, 38, atau nama penuhnya Muhammad Iqram Dinzly Muhammad Saipuddin mendedahkan perkara itu di Instagram semalam. Keputusan itu disampaikan peguam LHDN kepada Iqram di Mahkamah Majistret Ipoh, semalam.

"Saya sampai lambat, jadi peguam LHDN hanya serahkan keputusan mahkamah. Saya tak tahu nak cakap apa. Mahkamah sudah putuskan, jadi saya kena terima.

"Lagi pula saya memang tak mampu nak bayar dan tak boleh nak buat apa-apa. Cuma sekarang, saya kena cari jalan macam mana nak selamatkan aset yang ada seperti rumah dan kereta. Ini saja yang tinggal.

Klik untuk gambar besar

"Diakui apa yang berlaku atas silap sendiri, tetapi jujur saya katakan selama ini memang tidak tahu prosedur pembayaran. Saya hanya tahu kumpul resit saja," ujarnya.

Iqram berkata, notis pemberitahuan mengenai bayaran cukai pendapatan itu diterima sejak tiga tahun lalu yang pada asalnya berjumlah hampir RM200,000. Jumlah itu dikira sepanjang 10 tahun pembabitannya dalam bidang lakonan.

"Selepas dapat notis saya terus disenarai hitam. Ketika itu, saya melantik ejen untuk berurusan dengan pihak LHDN. Dapatlah kurangkan hingga RM67,000.

"Namun, saya diperintahkan ke Mahkamah Majistret Ipoh tahun lalu dan diarahkan membayar jumlah itu dalam tempoh tiga bulan.

"Dua minggu lalu, saya pergi ke pejabat LHDN di Jalan Duta bagi berbincang sekali lagi. Hasil perbincangan negatif. Mereka cakap saya tiada inisiatif untuk membayar.

"Disebabkan itu, jumlah meningkat semula kepada RM77,000 dan saya diberi tempoh 10 hari untuk menjelaskannya. Jika gagal, saya diisytihar muflis," tuturnya.

Dalam pada itu, ditanya apa tindakan lanjutnya selepas ini, Iqram berkata, dia sedang dalam proses untuk menjual satu unit kondominium miliknya yang terletak di Damansara.

"Ingin jual aset (kondominium) bukan macam jual pisang goreng. Ia mengambil masa. Saya tidak akan lari atau menyembunyikan diri dari LDHN. Saya akan cuba selesaikan dengan cara yang terbaik.

"Apa yang penting sekarang perasaan ibu saya (Lalitol Akmar Mohamed Shaffie) apa kini saya diuji dengan perkara seperti ini. Apapun, saya yakin dia sentiasa mendoakan kesejahteraan agar saya diberi kekuatan," terangnya.

www.myartis.com / Sumber: Harian Metro & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HARGAI PEMINAT, CARI REZEKI" - MAWAR RASHID TAWAR RM20

"Memang saya ikut cara Janna melakukan perkhidmatan tersebut kerana menganggap idea itu kreatif dan bagus. Bagi saya, ini juga adalah salah satu cara untuk peminat muncul dalam Instastory saya.

"Perkhidmatan ini sangat-sangat menarik dan dengan cara ini saya dapat hargai peminat-peminat," kata pelakon Mawar Rashid yang turut memperkenalkan pakej perkhidmatan ucapan selamat hari lahir dengan harga lebih murah iaitu RM20 berbanding bayaran RM50 yang dikenakan pelakon Janna Nick.

Kata Mawar atau nama penuhnya Wan Mawar Shaputri Wan Abdul Rashid, 23, dia mengikut jejak langkah Janna kerana menganggap servis tersebut sangat menarik untuk dilakukan dan tidak mengambil kisah dengan kecaman kerana yang paling utama adalah niatnya yang betul.

Bagi pelakon drama bersiri 'Pencuri Cinta Kelas Satu' ini, perkhidmatan tersebut juga antara cara untuk dia mencari rezeki.

"Saya abaikan kecaman dan ambil yang positif. Asalkan niat betul, tu yang paling penting. Lagipun, saya rasa dengan cara ini juga dapat mencari rezeki.

Klik untuk gambar besar

Tapi dengan harga murah daripada Janna. Bayaran yang dikenakan Janna itu agak tinggi. Macam saya hanya RM20 sebab pengikut di laman sosial saya pun lebih rendah daripadanya.

"Bagi saya, bayaran pakej saya itu berpatutan dan peminat mampu untuk bayar Instastory yang sekejap sahaja," ujarnya.

Perkhidmatan ucapan selamat hari lahir berbayar di laman sosial yang dilakukan Janna sebelum ini telah menerima pelbagai reaksi dalam kalangan netizen. Janna dikecam gara-gara mengenakan bayaran RM50 hanya untuk ucapan ulang tahun kelahiran.

Ada pengikut yang mempersoalkan kewajaran pelakon drama 'Leftenan Zana' ini menjalankan perkhidmatan itu kerana dia dilihat seolah-olah mengambil kesempatan terhadap peminatnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB DIGELAR 'SUAMI DAYUS' KERANA MOTOSIKAL - SITI SARAH LUAH RASA PELIK

"Tak sangka pulak citer mintak izin isteri utk beli motor jadi isu yg besar. Yg peliknya, ramai lelaki menganggap berterus terang dgn isteri atau menghormati isteri adalah sesuatu yg dayus... Alhamdulillah saya bersyukur pada Allah kerana pinjamkan saya seorang suami yg baik dan bertanggungjawab walhal dia boleh beli lebih dari moto tanpa bertanya pun pada saya.

"Yang saya tak faham, lelaki2 ni menganggap menipu isteri tu lebih berani dari berterus terang yg dianggap dayus. Ya Allah, ampunilah dosa2 mereka sekiranya kata2 mereka meyakiti suami ku... Amin ❤," demikian kata penyanyi Siti Sarah Raisuddin di laman Instagramnya.

Impian pelawak Shuib untuk memiliki motosikal idaman tercapai setelah menerima keizinan isterinya. Bagaimanapun, perkongsian itu mengundang kecaman netizen sehingga ada yang menggelarnya sebagai 'suami dayus'. Gara-gara tuduhan itu, Sarah dalam kenyataan yang dimuatnaik menegaskan tindakan suaminya yang berterus-terang dalam sesuatu perkara bukanlah sifat seorang 'lelaki dayus'.

Klik untuk gambar besar

Bersama kapsyen tersebut, Sarah turut berkongsi keratan artikel sebuah portal yang menulis mengenai kritikan netizen terhadap suaminya. Pada Jumaat lalu, Shuib memuatnaik foto dia bersama sebuah motosikal jenama Ysuku yang baru dibeli: "Salam Jumaat,,,, Akhirnya dpt juga... Alhamdulillah... penat pujuk @sitisarahraissuddin 😭 #ysukuShuib #ysuku #manakroniysuku #V2 #belidulubarupujukbini".

Disebabkan kapsyen tersebut, ada netizen meninggalkan komn meminta Shuib bersikap tegas dan tidak mudah tunduk kepada arahan isterinya yang dinikahi pada 2011 dan dikurniakan tiga anak iaitu Uwais Al Qarni, Dzakira Talita Zahra dan Ariq Matin itu.

www.myartis.com / Sumber & foto: mStar, Instagram Siti Sarah & Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAKAN MAJLIS RESEPSI SELEPAS SETAHUN BERNIKAH - AZLEE KHAIRI MAHU BINA KISAH BARU

Pada 18 Mac lalu, pelakon Azlee Khairi dan isterinya, Nurul Hidayah atau Dhiya yang sudah setahun bernikah itu telah menganjurkan majlis resepsi di sebuah premis acara di sini.

Azlee yang kembali diperkatakan peminat selepas muncul dalam drama 'Seadanya Aku' dan 'Rahimah Tanpa Rahim', sebelum ini membuat kejutan dengan mengesahkan mereka sudah bernikah, awal tahun lalu.

Hasil perkongsian hidup, pasangan ini dikurniakan anak lelaki yang kini berusia enam bulan. Untuk makluman, ini adalah perkahwinan kedua buat Azlee dan Dhiya. Dalam perkahwinan lalu, Dhiya dikurniakan dua cahaya mata.

Klik untuk gambar besar

Enggan menoleh ke belakang, Azlee atau nama penuh, Azlee Khairi Zulah Hainee, mahu membina hidup baharu bersama Dhiya, selain meluahkan rasa syukur dikurniakan isteri yang sangat memahami.

"Perkara lepas biarlah berlalu. Kami tidak mahu ungkit atau bercerita lagi. Kami hendak pandang ke depan membina kebahagiaan baharu. Syukur kepada Allah. Buat kali pertama, kami berkumpul semula bersama keluarga dalam majlis resepsi ini... Doa yang terbaik untuk kami.

"Dia sentiasa menjadi tulang belakang dan pembakar semangat saya untuk bekerja. Dhiya sangat memahami dan boleh terima jenis kerja saya. Biasalah kerja seni, kadang-kadang berlanjutan hingga lewat malam. Mereka yang tidak memahami, mungkin akan jadi isu.

"Kadang-kadang waktu bekerja lebih banyak berbanding masa bersama keluarga. Sebab itulah, apabila ada masa terluang, saya akan habiskan masa berkualiti dengan isteri dan anak," katanya.

Mengulas keperibadian isteri, Azlee menyifatkan Dhiya ibu yang bertanggungjawab: "Selama mengenali isteri, dia ada ciri wanita yang bagi saya antara terbaik.

"Dhiya ibu yang baik dan boleh menjaga rumah tangga dan keselesaan kami. Malah, kami serasi persis ada kuasa telepati. Sebagai contoh, kalau ada perkara Dhiya fikir, saya pun terlintas perkara sama. Kadang-kadang apabila kami bercakap terpacul ayat sama," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STATUS TIDAK MENGHALANG SHAH REZZA JADI PAK GUARD DALAM 'TUAN ANAS MIKAEL'

"Apa salahnya jadi pak guard? Bagi saya, melakonkan watak yang berlainan dengan diri kita adalah erti pelakon sebenar. Saya tidak kisah dan bersedia diberikan apa sahaja watak," ujar pelakon era 80-an, Datuk Seri Shah Rezza, 54, menganggap watak pengawal keselamatan yang dilakonkannya dalam drama 'Tuan Anas Mikael' tidak merendahkan statusnya sebagai bintang senior dan seorang yang disegani.

Menurut pemilik nama sebenar Raja Shah Zurin Raja Aman Shah ini tidak menganggap langkahnya menerima tawaran sebagai pengawal keselamatan bernama Pak Hamid dalam drama tersebut satu kesalahan.

Shah Rezza yang juga Pengerusi Festival Fesyen Islam (IFF) berkata, sebagai seorang pelakon dia lebih teruja apabila diberi tanggungjawab untuk membawakan watak yang tidak berkaitan dengan diri dan kehidupannya di luar.

"Kalau dilihat sejak saya aktif sekitar 80-an pun watak saya hanya watak pembantu sahaja bukan watak-watak besar pun. Jika dikatakan tidak sesuai atau setaraf dengan kedudukan saya sekarang itu adalah silap kerana saya tidak pernah membezakan taraf kehidupan saya dengan orang lain," ujarnya dipetik sebagai berkata.

Drama adaptasi novel tersebut diterbitkan oleh Pena Creative Pictures Sdn Bhd milik Ziela Jalil dan diterajui oleh Aaron Aziz, Zara Zya, Raja Ilya dan Datuk Jalaluddin Hassan.

Sementara itu, Shah Rezza berkata, drama tersebut merupakan antara drama yang dilakonkannya selepas mengambil keputusan untuk aktif semula dalam industri seni tahun lalu.

"Filem terakhir saya tahun 1989 iaitu Hati Bukan Kristal, selepas itu saya sibuk dengan perniagaan, namun ada juga berlakon sedikit-sedikit. Cuma kebelakangan ini sahaja saya lebih aktif bermula dengan drama Kusinero Cinta tahun lalu.

"Kemudian saya terima tawaran drama Mr London Ms Langkawi dan telefilem Cinta Kasidah tapi belum ditayangkan lagi," jelasnya.

Dalam pada itu, Shah Rezza berkata, tiada isu tentang dia merendahkan tarafnya apabila membawakan watak tersebut berikutan keputusan memasuki dunia seni ketika usia 14 tahun lalu juga langkah yang dipilih untuk tidak menonjolkan statusnya sebagai kerabat diraja dari Kelantan.

Katanya, ketika itu, dia tidak mahu memakai nama sebenar bagi mengelakkan rasa pilih kasih segelintir pihak terhadap dirinya.

"Pada usia 14 tahun ketika itu saya duduk di Istana Negara, saya minta untuk menceburi bidang peragaan dan seni dan ibu saya nasihatkan agar tidak guna nama sebenar.

"Saya mahu dikenali dengan nama Shah Rezza sahaja supaya kawan-kawan dan orang sekeliling saya tidak memberikan kelebihan kepada saya hanya kerana saya kerabat diraja," ujarnya.

Dalam pada itu bercerita tentang kemunculan semula dalam dunia lakonan, Shah Rezza berkata, ia adalah peluang baginya untuk bekerjasama dengan pelakon-pelakon baharu.

"Saya gembira dapat peluang berlakon kembali dan kali ini bergandingan pula dengan pelakon-pelakon baru yang popular seperti Zul Ariffin dan Aaron Aziz.

"Sejak kembali aktif memang banyak tawaran yang datang bukan sahaja produksi milik kawan-kawan, malah ada yang saya tidak kenal. Saya tidak sangka pula orang sedar kewujudan saya walaupun ia hanya watak-watak kecil sahaja," katanya.

Selain itu, Shah Rezza berkata, dia terpaksa membahagikan masa lakonannya dengan penganjuran Festival Fesyen Islam (IFF) yang kini sudah memasuki tahun kesepuluh.

Festival tersebut bakal berlangsung pada 7 hingga 9 Disember ini di Hotel Le Meridien.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


VIDA 'BERKENAN' JADIKAN SHUIB SEBAGAI SUAMINYA, ADA CIRI-CIRI IDAMAN

Jika sebelum ini, ramai yang 'menjodohkan' Shuib Sepahtu dengan penyanyi dan pelakon Siti Nordiana, terkini jutawan kosmetik, Datuk Seri Vida tampil memberitahu yang dia juga mahu berjodohan dengan pelawak dan usahawan popular itu.

Vida berkata, dia tidak menolak sekiranya ditakdirkan bercinta dengan Shuib kerana pelawak itu memenuhi ciri-ciri lelaki idaman yang dicari selama ini.

Menurut Vida yang juga sudah beberapa kali bertemu dengan anak-anak Shuib dan arwah Siti Sarah, biarpun ada segelintir orang menganggap dirinya serasi dengan pelawak itu namun setiap perhubungan perlu melalui proses perkenalan dan restu.

Klik untuk gambar besar

"Shuib seorang lelaki yang baik dan penyayang. Saya lihat sendiri bagaimana dia melayan anak-anaknya dengan penuh kasih sayang. Sejujurnya saya tiada masalah untuk mengenalinya secara lebih dekat. Lagipun sebelum arwah Siti Sarah meninggal dunia kami sudah menjadi rakan kongsi untuk produk makanan Unagi.

"Malah, saya pun rapat dengan anak-anaknya. Saya selalu juga bersiaran langsung bersama anak-anak Shuib melalui Instagram ibu mentuanya. Seronok setiap kali berpeluang bersembang dengan mereka.

"Orang luar boleh berkata apa saja, tapi hati manusia tak boleh dipaksa-paksa. Tuan empunya badan yang akan membuat keputusan. Kalau tanya saya sekarang saya tiada masalah untuk berkawan dengan Shuib," ujar Vida yang dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERITA BAIK - HUBUNGAN ERMA FATIMA & OGY AHMAD DAUD SUDAH KEMBALI JERNIH

"Saya ketika itu hanya pelakon baharu, yang memandai mandai nak menegurnya. Sebagai pelakon senior, dia ada egonya tersendiri. Tapi semua itu kisah lama yang tak perlu dikenang lagi. Buang yang keruh, ambillah yang jernih," demikianlah kata Erma Fatima yang kini kembali berdamai semula dengan Ogy Ahmad Daud

Ini kerana Erma dan Ogy tidak mahu terus dihurung kisah lama hingga menyebabkan mereka ini tidak bertegur.

Apa yang menariknya lagi, mereka turut sama akan bergandingan semula dalam satu pementasan teater pada November ini.

Untuk pengetahuan anda, Erma dan juga Ogy pernah digandingkan bersama di dalam drama Pengantin Popular sekitar tahun 2014. Bagaimanapun, tindakan Erma menegur lakonan Ogy (yang lebih senior) ketika itu, membuatkan hubungan mereka dingin.

Dalam pada itu, Erma juga berkongsi kisah bahawa dia pernah menyimpan wang perbelanjaan sekolah semata-mata ingin menonton lakonan Ogy di dalam filem Azura. Kini, dia bersyukur kerana hubungan antara mereka sudah kembali pulih.

Apa pun, tahniah kepada Umie Aida kerana telah berusaha dan berjaya menjernihkan kembali hubungan tersebut di mana mereka sudah 20 tahun tidak digandingkan bersama.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LEONA DIDAKWA SENGAJA TAYANG DADA, LEPAS DIKRITIK PAKAI BIKINI NAMPAK PUNGGUNG

Satu kontroversi demi kontroversi yang dibuat anak kepada pelakon Azhar Sulaiman iaitu Kasih Iris Leona. Belum lagi reda dengan videonya memakai bikini hingga menampakkan bahagian punggung, Leona dilihat memuat naik satu video menampakkan bahagian lurah dadanya. Menerusi video itu, gadis berusia 20 tahun itu memakai baju biru namun mendedahkan bahagian dadanya.

Sebut saja nama Leona, sememangnya ramai yang mengenalinya yang sinonim dengan imejnya yang seksi sehingga menimbulkan rasa kurang senang netizen. Namun, meskipun dikecam teruk oleh netizen namun ia seolah tidak memberi kesan kepada gadis itu yang dilihat tenang meneruskan kehidupan seperti biasa.

Belum lagi reda dengan videonya memakai bikini hingga menampakkan bahagian punggung, Leona dilihat memuat naik satu video menampakkan bahagian lurah dadanya. Menerusi video itu, gadis berusia 20 tahun itu memakai baju biru namun mendedahkan bahagian dadanya.

Klik untuk gambar besar

Seperti sudah dijangka, perkongsian Leona itu mendapat pelbagai reaksi daripada netizen yang mengecam tindakannya seolah sengaja menunjukkan ‘aset’ kepada umum.

Malah, ada netizen mengatakan tindakan Leona itu agak melampau tidak kurang juga ramai yang meluahkan rasa kasihan kepada bapanya, pelakon Azhar Sulaiman.

Terdahulu, Azhar berkata dia sudah menasihati anak gadisnya itu namun semakin menjadi-jadi dan setiap hari membuatkan dirinya ‘panas bontot’ dengan isu Leona.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI HELIZA HELMI BUAT LAPORAN POLIS - SCAMMER SEMAKIN MENJADI-JADI LEPAS KAHWIN

Pengasas dan Presiden AUF MBZ Consortium yang juga suami kepada selebriti, Datin Seri Heliza Helmi iaitu Datuk Seri Mahadi Badrul Zaman memberitahu pihaknya sudah membuat lima laporan polis sejak awal tahun ini dengan terbaharu dibuat pada 25 Februari lalu di Balai Polis Kelana Jaya.

Mahadi mendakwa namanya digunakan sindiket penipuan pelaburan tidak wujud. Katanya, kegiatan sindiket penipuan itu turut menjejaskan urusan syarikatnya selain mencemar reputasi dan nama baiknya.

"Setakat ini, saya belum dimaklumkan polis mengenai tindakan diambil. Namun kami difahamkan polis sudah memaklumkan perkara itu kepada Suruhanjaya Komunikasi dan Multimedia Malaysia (SKMM) untuk tindakan lanjut. Saya minta tolong mangsa buat laporan polis supaya pihak berkuasa dapat mengambil tindakan mengikut undang-undang. Tidak perlu gusar tindakan mereka akan menjejaskan saya kerana saya sendiri buat laporan polis," katanya.

Mahadi turut meminta orang ramai yang mempunyai maklumat atau sebarang pertanyaan boleh menghubungi syarikat melalui laman web www.aufmbz.com atau menghubungi 018-2550707/5752 untuk mengelak menjadi mangsa penipuan.

Klik untuk gambar besar

Jelas Mahadi lagi, beliau mengesan pihak dan individu terbabit menggunakan akaun palsu di media sosial seperti Facebook dan Instagram selain aplikasi sembang maya seperti Telegram untuk memperdaya mangsa. Akibatnya, beliau dan syarikatnya menerima banyak kiriman mesej daripada mangsa yang mendakwa menanggung kerugian akibat ditipu sindiket berkenaan.

"Ini bukan kali pertama nama saya digunakan, malah semakin menjadi-jadi sejak saya mendirikan rumah tangga bersama Heliza. Berdasarkan maklumat mangsa, mereka ditawarkan skim pelaburan serendah RM300 dan menjanjikan pulangan antara RM10,000 sehingga RM18,000 hanya dalam tempoh tiga hari.

"Scammer ini menggunakan nama, gambar dan video ceramah saya kononnya saya adalah bos mereka. Kebanyakan mangsa yang terpedaya memasukkan wang diminta ke dalam akaun bank diberikan tetapi selepas tiga hari, mangsa diminta memasukkan sejumlah wang lagi sebagai deposit bagi mendapatkan wang pelaburan mereka. Mangsa hanya menyedari ditipu apabila individu terbabit gagal dihubungi selepas memasukkan wang itu," katanya.

Mahadi berkata, setakat ini pihaknya mengesan kira-kira 100 akaun media sosial dan laman web yang menggunakan identitinya untuk mempromosikan skim pelaburan dan menipu mangsa. Antara akaun media sosial yang menggunakan namanya adalah Al Kahtifah Trust, Aurora Mining Team, Al-Dagang Malaysia, Bijak Labur, Madinah Mining, Pelaburan Al-Marzuqi, MoneyStone dan Xafee Trade.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALKISYH DEDAH JADI MANGSA KEGANASAN RUMAH TANGGA

"Saya bukan seorang yang suka mendedahkan hal rumah tangga dan kalau ada wartawan telefon pun saya cuba sembunyikan masalah dalaman saya.

"Tapi selepas sah bercerai September tahun lalu saya baru berani bersuara tentang apa yang saya lalui. Sepanjang 11 tahun berkahwin kami nampak sahaja seperti bahagia hakikatnya ia hanya dua tahun sahaja.

"Sembilan tahun lagi saya menderita dengan keganasan rumah tangga, selama itu 14 laporan polis yang saya buat, ada yang terpaksa tarik balik," ujarnya pelakon drama 'Mak Cun', Balkisyh Semundur Khan yang mendedahkan dia melalui kehidupan yang perit sepanjang 11 tahun hidup berumah tangga.

Untuk makluman, Balkisyh dan Mohd Aizad Rosli berkahwin pada tahun 2007 dan mereka sah bercerai pada 5 September lalu. Hasil perkahwinan itu mereka dikurniakan dua anak iaitu Nur Qalesya, 7, dan Muhamad Nor Qaisyh Khan, 2.

Klik untuk gambar besar

Dalam pada itu, Balkisyh yang popular dengan watak Atul ini berkata kehidupannya lebih mencabar apabila ditinggalkan sehelai sepinggang ketika mereka sah bercerai dan dia juga terpaksa menumpang serta meminta simpati jiran berikutan tiada wang untuk meneruskan kehidupan.

"Selepas bercerai saya ditinggalkan dengan akaun kosong, rumah berhutang, kereta sudah empat bulan tak bayar dan rumah pula dikunci.

"Ketika itu saya dan anak-anak terpaksa menumpang simpati di rumah jiran empat hari kerana bekas suami tak beri masuk ke rumah tersebut. Selepas itu saya terpaksa berjuang mencari duit untuk bayar hutang piutang yang ditinggalkan itu sendiri," tuturnya.

Selain itu, Balkisyh berkata, dia juga hilang sabar dan mula mendedahkan perkara itu selepas bekas suaminya memuatnaik video pergaduhan apabila dia cuba menghalang suaminya mengambil anak mereka pada Julai lalu.

Video yang menjadi tular itu memperlihatkan terdapat kekecohan apabila Balkisyh berlaku kasar dan menendang kaki lelaki itu.

"Kejadian (rakaman video) itu terjadi pada 13 Julai lalu semasa hari jadi saya gara-gara bekas suami tidak puas hati dengan kes mahkamah tentang hak penjagaan anak. Saya menang dan dapat hak penjagaan anak selepas membuktikan saya bekerja dan mampu menjaga anak-anak.

"Tapi yang tidak logiknya dia bawa dokumen mahkamah untuk ambil anak selepas itu membuatkan saya tidak percaya dan menghalang dia mengambil anak," ujarnya yang berkongsi pengalaman ini agar menjadi pengajaran kepada wanita lain.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBUTAN KEDUA PEMOHONAN CERAI - ADI PUTRA GAGAL HADIR DI MAHKAMAH

Hari ini merupakan sebutan kedua kes permohonan cerai pelakon Adi Putra terhadap isteri pertamanya, Zuhaidah Yusof (Aida). Bagaimanapun, plaintif (Adi Putra) tidak dapat menghadirkan diri di Mahkamah Rendah Syariah Kuala Lumpur, pagi tadi.

Kes berkenaan sepatutnya disebut di hadapan Hakim Izzat Syazli Mushid sekitar pukul 9.30 pagi.

Difahamkan, Adi atau Mohamed Hadi Putera Halim, 36, memberitahu bahawa dia tidak dapat menghadirkan diri atas sebab-sebab tertentu.

Klik untuk gambar besar

Hakim akan menetapkan satu tarikh lain bagi sebutan kes berkenaan selepas perbincangan dibuat dengan plaintif.

Kes tersebut dibacakan kali pertama pada awal bulan ini.

Adi yang berasal dari Singapura berkahwin dengan Zuhaidah atau Aida pada 14 April 2006.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHUN KEDUA HIDAYAH BERPUASA TANPA SUAMI: "SENTIASA MENCINTAIMU CINTA SYURGAKU..."

Menerusi muat naik di laman Instagram, isteri kepada pelakon dan pelawak terkenal, arwah Abam Bocey iaitu Nor Hidayah telah berkongsi sekeping foto ketika bersama-sama menunaikan ibadah umrah di tanah suci Mekah, kira-kira 2 tahun yang lalu.

Difahamkan, ini merupakan tahun kedua Hidayah menjalani ibadah puasa sebagai seorang yang berstatus ibu tunggal. Dalam pada itu, ibu kepada seorang cahaya mata ini mengharapkan bulan Ramadan tahun ini dilimpahi rahmat serta kerberkatan dari Yang Maha Esa.

"Sentiasa mencintaimu CINTA SYURGA ku selalu doaku disetiap sujudku (Al-fatihah Suamiku Tercinta Syed Umar Mokhtar).. Xlama lagi Kita Menyambut Bulan Ramadhan, bulan Ramadhan telah datang rasa bahagia dan bersyukur sentiasa terasa bagi setiap umat muslimin di seluruh penjuru dunia. Bulan penuh kebaikan, keberkahan, bulan yang mulia dan penuh keampunan.

"Bulan Ramadhan adalah kesempatan terbaik yang Allah anugerahkan untuk kita semua, dimana bulan Ramadhan adalah moment terbaik untuk kita kembali kepada Allah s.w.t.

Klik untuk gambar besar

"Marhaban yaa Ramadhan, pucuk selasih bertunas menjulang dahannya patah tolong betulkan, puasa Ramadhan kembali menjelang, salah dan khilaf mohon dimaafkan Selamat Menunaikan Ibadah PUASA kepada semua," tulisnya.

Untuk makluman, Allahyarham Abam atau nama sebenarnya Syed Umar Mokhtar Syed Mohd Redzuan meninggal dunia pada 10 Februari 2020 di kediamannya, di Gombak akibat demam panas.

Jenazah Abam selamat dikebumikan di Tanah Perkuburan Islam Sungai Pusu, Gombak. Arwah meninggalkan isteri, Nor Hidayah Mohd Ali, 28, dan seorang lelaki bernama Syed Uthman Hamzah Al-Juffrey.

www.myartis.com / Sumber & foto: Media Hiburan & Instagram Nor Hidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA: "SUKAR UNTUK SAYA MEMAHAMI APA SEBENARNYA MAHU BERLAKU..."

"Ya Allah, kadang-kadang sukar untuk saya memahami apa yang sebenarnya mahu berlaku, tetapi saya mempercayai-Mu. Saya tahu kamu akan beri yang terbaik," demikian tulis pelakon dan pengacara Noor Neelofa dalam nota terbabit.

Selepas menafikan segala tuduhan berat yang dilemparkan terhadap dirinya dengan PU Riz, Neelofa yang juga merupakan seorang usahawan itu dilihat seolah-olah sukar untuk memahami situasi yang berlaku.

Neelofa menerusi satu hantaran di Instagram Story meletakkan sepenuh kepercayaan kepada ketentuan Allah dalam menentukan perjalanan hidupnya.

Klik untuk gambar besar

Sebelum ini, PU Riz turut memuat naik nota ringkas seakan-akan memberi bayangan kepada isu yang sedang hangat diperkatakan itu.

Dalam pada itu, selepas tampil memberikan penjelasan mengenai beberapa isu tular yang membabitkan dirinya serta PU Riz atau Muhammad Haris Mohd Ismail, Neelofa dihujani ribuan komen daripada warganet.

Malah, rakan selebriti turut dilihat memberikan kata semangat buat bekas pengacara MeleTOP itu dan mendoakan agar segala urusan dipermudahkan.

Hasil tinjauan, antara rakan artis yang meninggalkan komen pada hantaran video terkini Neelofa yang merungkai pelbagai spekulasi itu termasuk Tiz Zaqyah, Elizad, Rossa, Shuib Sepahtu, Puteri Sarah Liyana, Fizo Omar, Mawar Rashid dan ramai lagi.

Terdahulu, Neelofa dalam hantaran video dan kenyataan rasmi yang diedarkan kepada media semalam menafikan sudah berkahwin dengan Riz di Kelantan seperti yang tersebar.

Dalam masa sama, bekas pengacara MeleTOP itu juga turut menafikan tuduhan yang mendakwa kononnya dia terkena ubat pengasih dan memindahkan sejumlah wang yang banyak kepada pendakwah muda itu. Soal hubungan mereka, Neelofa berkata, kedua belah keluarga dalam proses perbincangan untuk mencari titik penyelesaian.

www.myartis.com / Sumber & foto: Harian Metro & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL DUNIA - PEMAIN BASS ALLEYCATS SELAMAT DIKEBUMIKAN

Takziah kami ucapkan kepada keluarga pemain bass kumpulan Alleycats, Frank Ong, 64, atas pemergiannya yang telah menghembuskan nafas terakhir di sebuah pusat perubatan, di sini, kira-kira jam 4.30 pagi, kelmarin akibat kanser paru-paru tahap empat.

Menurut teman baiknya, Farid Yahya, Frank atau nama Islamnya, Abdul Rashid Ong Abdullah dikesan menghidap kanser pada Oktober lalu dan kesihatannya mulai merosot sejak akhir-akhir ini.

"Alhamdulillah, segala urusan pengebumian dipermudahkan. Allahyarham selamat disemadikan di Tanah Perkuburan Islam, Raudhatul Sakinah, Gombak, kira-kira jam 2.30 petang. Terdahulu, solat jenazah diadakan di Masjid Usamah Bin Zaid, Wangsa Maju," katanya.

Klik untuk gambar besar

Farid berkata, dia tidak menyangka sahabat yang dikenali sejak 20 tahun lalu di Kolej Muzik Antarabangsa (ICOM) begitu cepat meninggalkan mereka, sedangkan penyakit yang dialaminya baru dikesan dua bulan lalu.

"Memang sebelum ini, Allahyarham merokok, tetapi sudah lebih 10 tahun berhenti. Tidak sangka begitu cepat Allahyarham pergi meninggalkan semua. Doakan semoga rohnya ditempatkan dalam kalangan orang yang beriman,” katanya.

Allahyarham meninggalkan seorang isteri, Nor Askiah Abdul Wahab, 66, dan tiga anak iaitu Jas Ong, 45; Hariz, 28; serta Myra, 24.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI BERDOA MAHU JADI LEBIH BAIK DARIPADA SEBELUMNYA

"Alhamdulillah, rezeki daripada Allah SWT. Saya Cuma mahu lakukan yang terbaik untuk keluarga saya. Saya juga mahu menjadi yang lebih baik daripada sebelumnya. Itulah doa saya setiap hari. Jika ditanya apa azam baru saya menjelang 2020, jujur saya tidak ada azam.

"Saya mahu melakukan yang terbaik sebagai isteri, anak, ibu dan rakan," demikian kata pelakon dan pengacara Lisa Surihani yang bersyukur kerana dilimpahkan rezeki yang tidak putus-putus daripada Allah SWT.

Dalam pada itu Lisa juga percaya, jika sesuatu yang dirancang itu tidak terlaksana ia adalah ketentuan daripadaNYA: Kita merancang tetapi Allah yang tentukan. Apa yang boleh kita lakukan ialah berdoa dan memohon daripadaNYA. Apapun jika apa yang dirancang tidak menjadi, kita kena terima ketentuan daripada Illahi tapi yang penting jangan penat untuk berusaha".

Klik untuk gambar besar

Terkini, Lisa merupakan salah seorang juri tetap Maharaja Lawak Mega (MLM) 2019 dan berharap agar semua peserta dapat melakukan yang terbaik di pentas finale, Jumaat ini: "Lisa tahu tak mudah buat mereka, tetapi mereka (bintang MLM) sentiasa berusaha memberikan yang terbaik.

"Siapapun yang menjadi juara, itu adalah rezeki yang tidak bergelar juara pun sebenarnya sudah menjadi juara apabila berjaya menjadi lima yang terbaik di antara yang terbaik," ujarnya.

www.myartis.com / Sumber & foto: Astro Gempak & Instagram Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAM BUNKFACE DAN AIDA AZIRA SAH CERAI - NAFI SEBAB ORANG KETIGA

Aida Azira Husin, akhirnya membuka mulut memberitahu yang dia dan penyanyi Sam Bunkface telahpun sah bercerai pada hujung Januari 2019.

“Kami bercerai secara rasminya pada penghujung Januari lalu disebabkan sudah tidak sehaluan dan tidak ada persefahaman. Tiada kena-mengena dengan mana-mana pihak.

"Malah kedua belah keluarga juga reda serta merestui keputusan itu," kata Aida.

“Saya tampil untuk memberi pengesahan mengenai perkara ini disebabkan tidak mahu menimbulkan masalah di kemudian hari. Saya tidak mahu timbul kekeliruan bahawa kami masih bersama.

"Saya dan Sam bagaimanapun masih berkawan baik dan tiada masalah berkomunikasi demi anak kami," tambahnya.lagi.

Nampaknya... banyak kes penceraian berlaku dalam rumah tangga artis tahun 2019 ni. Moga tabah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HERO REMAJA 2021 - MIERUL AIMAN TEPATI JANGKAAN, MUNCUL JUARA

Mierul Aiman akhirnya menarik nafas lega apabila diangkat sebagai juara Pencarian Hero Remaja 2021 apabila rancangan itu berakhir semalam.

Untuk info, Mierul Aiman atau nama sebenarnya Muhammad Amirul Aiman Norazman berjaya membawa pulang hadiah wang tunai sebanyak RM10,000 beserta selempang dan trofi.

Sementara itu, Aqil Taqee mendapat tempat kedua dan turut dinobatkan sebagai Hero Inspirasi manakala Fazziq Muqris hanya menduduki tempat ketiga.

Klik untuk gambar besar

Pada malam kemuncak Hero Remaja 2021 itu, para peserta telah ditugaskan untuk berlakon secara langsung selain pengacaraan dan menjawab soalan yang diberikan oleh juri.

Barisan juri yang terdiri daripada Datuk Rosyam Nor dan Scha Alyahya selaku juri tetap dilihat amat berpuas hati dengan pencapaian peserta akhir.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 GAMBAR - MAJLIS PERKAHWINAN TENGKU AZURA & ADIK JEJAI

Gambar majlis perkahwinan pelakon filem Bunohan dan juga model Tengku Azura Tengku Awang, dengan Ramelle Ashram, adik kepada suami Fasha Sandha iaitu Rizal Ashram Ramli (Jejai) semalam.

Difahamkan, pakaian majlis perkahwinan Tengku Azura adalah ala Princess Elsa iaitu watak filem animasi Frozen.

Jom tengok!

Klik gambar untuk size besar

Photo kredit: Noja Shari

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FOTO 'BERPELUK' - ISMAIL IZZANI MOHON MAAF, KESAL

"Secara jujurnya, Ismail sudah pun memohon maaf kepada pihak pengurusan dan juga kepada Mama dan keluarganya. Beliau kesal dan Insyaallah kami akan sentiasa berada di sisi beliau untuk terus memberi sokongan dari segala aspek.

"Lagi-lagi pada waktu sukar seperti begini," ujar Adib, pengurusnya penyanyi remaja Ismail Izzani berhubung foto 'mesra berpeluk' dengan pelakon  Zarina Ann Joulie yang dipercayai di sebuah kelab malam.

Anak kepada penyanyi Datin Seri Suliza Salam sekali lagi menjadi perhatian apabila foto mesranya seperti berpeluk dengan aktres Zarina Ann Joulie dipercayai di sebuah kelab malam tersebar di Twitter.

Foto itu pada awalnya dimuatnaik oleh rakan baik Zarina, 32, iaitu pelakon Fathia Latiff di laman Instagramnya dengan kapsyen: "@ismailizzani call her now!".

Klik untuk gambar besar

Bagaimanapun tidak dapat dipastikan tujuan pelakon 'Ariana Rose' itu meminta penyanyi remaja tersebut menghubungi Zarina.

Usaha mStar mendapatkan kenyataan Ismail, 18, juga tidak berhasil apabila penyanyi lagu 'Luar Biasa' itu tidak menjawab panggilan telefon.

Bagaimanapun, Fathia bertindak memadam gambar tersebut tidak lama kemudian selepas pengikutnya menghentam Zarina yang tidak mengenakan tudung serta berpakaian seksi dalam foto berkenaan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 FOTO - ELLY MAZLEIN ADAKAN MAJLIS CUKUR JAMBUL & MAJLIS KESYUKURAN

Penyanyi dan pelakon Elly Mazlein  berasa gembira dapat merealisasikan majlis cukur jambul serta majlis kesyukuran buat anak perempuannya, Putri Zara Sefhia, 11 bulan, di kediamannya di Cyberjaya. Ini merupakan majlis pertama Sefhia sejak dilahirkan pada 9 Mac tahun lalu.

Sejak akhir tahun lepas, kisahnya marak dibakar sensasi dek perang yang bagaikan tiada berkesudahan dengan bekas suami, Azmi Mohd. Hatta. Hujung minggu lalu pula nama Elly Mazlein kembali panas dengan sebuah cerita baharu.

Menerusi ruangan pojok sebuah akhbar mingguan, namanya tiba-tiba 'dipetik' sebagai sedang menjalin cinta dengan seorang jejaka yang tidak pula dinyatakan sebarang identiti.

Klik gambar untuk besar

Ketika ditemui media pada majlis tersebut, bekas peserta Gegar Vaganva musim ketiga itu mulanya enggan memberikan sebarang komen terhadap isu tersebut.

Bagaimanapun, pemilik nama asal Sharifah Aida Mazlina Syed Hanapi, 37, itu menjelaskan, sebagai wanita dan manusia biasa, hatinya kini terbuka untuk kembali bercinta. Dia juga tidak serik untuk berkahwin lagi walaupun pernah melalui episod hitam keruntuhan rumah tangga pada 2015.

Tidak perlu terdesak atau terburu-buru, Elly menyerahkan soal jodoh sebagai ketentuan Allah. Buat masa ini dia cukup bahagia dengan kehidupan sebagai ibu tunggal di samping anak dan bapanya.

Selain itu dalam perkembangan lain, Elly juga bakal muncul dengan sebuah single dan drama terbaharu serta produk kecantikan jenamanya sendiri.

Ingin tahu lebih lanjut, ikuti temubual Elly Mazlein bersama media:-

MEDIA: Sudah berapa lama Elly Mazlein merancang untuk mengadakan majlis akikah dan cukur jambul anak?

ELLY MAZLEIN: Ikutkan rancangannya sudah lama tetapi baru sekarang ada rezeki dan masa untuk saya buat majlis untuk Sefhia. Sekurang-kurangnya adalah kenangan apabila dia besar nanti. Persediaannya tidak lama, syukurlah ramai yang membantu, selain mendapat tajaan seperti pelamin daripada Damalee Wedding.

MEDIA: Adakah anda tidak mengundang bekas suami ke majlis ini?

ELLY MAZLEIN: Sebenarnya majlis ini dirancang oleh bapanya (Hatta) tetapi sehingga Sefhia berusia 11 bulan, tiada sebarang perkembangan, jadi saya kena buat sendiri.

Soal undang bekas suami, dia sepatutnya tahu kerana awal-awal lagi saya telah muat naik tentang majlis ini menerusi Instagram.

Namun, tiada sebarang respons daripadanya. Walaupun kami telah bercerai, Sefhia masih anak kandungnya. Saya tiada masalah jika dia hadir kerana faktanya dia adalah bapa kepada Sefhia.

MEDIA: Bagaimana pula hubungan anda dengan bekas suami?

ELLY MAZLEIN: Dia ada datang ke rumah untuk bertemu Sefhia tetapi sekali sahaja sebelum senyap sampai sekarang. Namun, dia ada memberi nafkah kepada anak. Selepas hak anak diberi, saya tiada ada masalah dengannya. Itu sahaja yang saya mahukan daripada seorang bapa yang bertanggungjawab terhadap anaknya.

MEDIA: Menurut ruangan gosip baru-baru ini, anda dikatakan sedang hangat bercinta, boleh jelaskan?

ELLY MAZLEIN: Saya tidak mahu komen mengenai isu tersebut, namun sebagai wanita dan manusia biasa, saya pun ada hati dan perasaan. Andai ditakdirkan bertemu jodoh sekali lagi, saya tidak menolak. Cuma buat masa sekarang fokus saya hanyalah untuk kerjaya seni dan membesarkan anak sebaik mungkin.

MEDIA: Boleh kongsikan perkembangan terbaharu kerjaya seni anda?

ELLY MAZLEIN: Tidak lama lagi saya akan merakam single baharu terbitan KRU. Saya menerima sahaja lagu mereka kerana yakin dengan kualiti kerja KRU, cuma saya letakkan syarat perlu ada identiti saya dalam lagu berkenaan. Saya juga akan muncul dengan drama rantaian slot Samarinda. Bagaimanapun, ia masih dalam perbincangan dengan pihak produksi.

MEDIA: Khabarnya anda juga bakal bergelar seorang usahawan produk kecantikan, benarkah?

ELLY MAZLEIN: Memang benar, sekarang saya dalam proses untuk mengeluarkan produk kecantikan sendiri. Sebagai permulaan, saya akan mengeluarkan sabun kecantikan yang dinamakan Lina Poms Poms Soap. Ia akan dijual pada harga RM24.90 seunit dan berada di pasaran serentak seluruh Malaysia bermula 17 Februari nanti.

MEDIA: Bagaimana idea menghasilkan produk kecantikan boleh tercetus?

ELLY MAZLEIN: Ini merupakan impian saya sejak lama. Sebelum jadi artis, saya pernah hidup susah. Naluri wanita ingin kelihatan cantik tetapi tidak mampu beli produk yang mahal. Sebab itu apabila keluarkan produk sendiri, saya letak harga mampu milik supaya semua orang boleh membeli.

Alhamdulilah tanpa sebarang promosi, saya sudah ada 40 stokis di seluruh negara. Doakan yang terbaik buat saya.

Sumber: Kosmo

Foto: Elly Mazlein IG, Melodi Tv3 IG & #majlispertamasefhia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISTERI SAH HAMIL - ABAM BOCEY MAHU LARI MENJERIT

Tahniah kami ucapkan kepada pelawak Abam (Bocey) yang sebelum ini pernah berasa kecil hati apabila kerap ditanya bila isteri nak hamil itu akhirnya bakal menjadi bapa.

Abam atau nama sebenarnya Syed Umar Mokhtar Syed Mohd Redzuan, 30, berkata, isterinya Siti Norhidayah Mohd Ali disahkan hamil tiga bulan dan ia merupakan berita yang ditunggu-tunggu sejak mendirikan rumah tangga pada hujung tahun lalu.

"Alhamdulillah rasa macam nak lari laju sambil jerit kuat-kuat. Tak tahu nak cakap macam mana. Terima kasih atas doa semua," ujarnya berkahwin dengan Norhidayah pada 8 Disember 2017 di Masjid Jamek Sultan Hishamuddin, Sabak Bernam, Kuala Selangor.

Klik untuk gambar besar

Abam berkata, dia mengetahui tentang kehamilan isterinya sejak bulan lalu, namun membuat pemeriksaan doktor pada petang Rabu.

"Saya dah tahu lama tapi tadi baru kami ke klinik buat pemeriksaan. Alhamdulillah. Saya tidak kisah lelaki atau perempuan yang penting bayi itu sihat dan semuanya selamat," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAH HADIRI MAJLIS - MIMI LOMA BAKAL DIBEDAH MATA APRIL DEPAN

"Saya tidak berapa sihat... Macam-macam penyakit yang tidak disangka dihidapi. Seperti yang dikatakan doktor, sakit saya ini, bila-bila masa saja boleh menyerang. Malah, disebabkan sakit yang menyerang mata, saya perlu berkerusi roda kerana penglihatan agak terjejas.

"Namun, saya reda dengan ketentuan Allah. Insya-Allah, April ini, saya akan menjalani pembedahan mata," demikian kata pelakon dan penyanyi era 1960-an, Mimi Loma atau nama sebenarnya, Siti Aminah Ismail, 73.

Berat hati hendak memenuhi jemputan majlis, apatah lagi acara glamor seperti pelancaran produk, namun Mimi menggagahkan diri menghadiri majlis biarpun dalam keadaan berkerusi roda kerana bimbang tidak lagi diundang. Mimi mengaku kesihatannya tidak sebaik dahulu. Mimi yang juga adik Biduanita Negara, Allahyarham Puan Sri Saloma dan Allahyarham Mariani memberitahu, dia sudah tidak aktif menyanyi:

"Suara saya masih ada, tapi tidak seperti dulu. Saya hanya menyanyi secara santai jika dijemput. Iyalah, nyanyi biasa-biasa sahaja mengikut usia dan keupayaan saya," ujarnya yang membintangi filem 'Ahmad Albab' terbitan 1968.

Mimi ditemui pada majlis pelancaran produk kecantikan MS Skinz di sebuah hotel di sini, baru-baru ini. Pada majlis itu, Mimi yang ditemani anaknya, menerima sumbangan daripada pengusaha MS Skinz, pelakon, Ezany Nizariff.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 BULAN TERPERANGKAP DI BANGKOK - MAYA KARIN LEGA BAPANYA PULANG KE GERMAN

"Saya tak dapat gambarkan perasaan gembira," demikian kata pelakon Maya Karin menerusi laman Instagram miliknya yang berkongsi kisah bagaimana bapanya, Gottfried Roelcke terperangkap selama empat bulan di Bangkok, Thailand akibat wabak COVID-19 yang melanda seluruh dunia.

Menurutnya, beliau kini seakan mampu menghembus nafas lega dan menzahirkan rasa gembira apabila bapanya kini telah selamat sampai ke negara asal iaitu German selepas terperangkap seorang diri di Bangkok. Ujar Maya, meskipun terperangkap seorang diri namun bapanya dikhabarkan langsung tidak pernah mengeluh dengan keadaan yang dilaluinya.

"Kebetulan dia berada dalam penerbangan pulang daripada Afrika, tetapi Vietnam ditutup. Jadi dia terperangkap di Bangkok dalam tempoh yang lama. Dia tak pernah complain. I tried my best to get him here tapi undang-undang larang. No one allowed into Malaysia," jelasnya.

Sekadar informasi, Maya merupakan aktres kacukan yang dilahirkan di Bayreuth, Bavaria, German. Terkenal dengan bakat lakonan yang penuh dengan penghayatan, nama Maya sering menyinari persada seni tanah air. Untuk rekod, Maya memulakan kariernya sebagai seorang model. Namun begitu, Maya mula mencipta nama selepas membintangi filem pecah panggung iaitu 'Pontianak Harum Sundal Malam'.

Klik untuk gambar besar

www.myartis.com / Sumber & foto: Beautifulnara & Instagram Maya Karin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AJAK SHIRO DEDAH RAHSIA CINTA

"Bersama kamu, ku jadi tahu, artinya waktu lebih berharga dari harta di dunia. Bersama kamu, ku rasa jauh lebih mengerti arti cinta tanpa harus mengucapkan cinta," demikianlah kata-kata romantik Ajak Shiro terhadap isterinya yang pasti membuat ramai wanita cair. Heh.

Kata-kata romantik tersebut adalah sambungan daripada luahan Ajak terhadap pengorbanan isterinya yang banyak berkorban demi rumah tangga mereka. Ikhlasnya, memang tak ramai suami yang rajin memuji dan menghargai isteri seperti Ajak.

Klik gambar untuk size besar

Apa yang menarik, gambar terkini yang dikongsi oleh Ajak di Instagramnya sempena hari lahir isterinya baru-baru ini mendedahkan bahawa hubungan cinta mereka telah berputik sejak tingkatan 1 lagi.

"Selamat hari lahir Sayang semoga panjang umur dan murah rezeki Baba ucapkan, ingat tak kita kenal masa form 1, Baba cakap Baba nak kahwin dengan cikgu? gatal kan? Tapi tak sangka gurauan tu buatkan ibu jadi guru hari ni.. awak memang dari form 1 nak kahwin dengan baba eayy???" tambah Ajak dengan nada berseloroh.

Cayalah Ajak... dalam bakat berlawak, rupanya tersemat juga 'taman' di hati. Moga ikatan perkahwinan yang terjalin akan kekal hingga akhir hayat hendaknya. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PESERTA 'SOUND' MAS IDAYU TAK SANGKA KEMBALI VIRAL: "SEBELUM JADI JURI AMBIL WUDUK DULULAH... SUPAYA TAK IKUT HASUTAN-HASUTAN SYAITAN"

Ketika ini sedang tular (viral) klip rakaman video yang dikongsikan semula oleh netizen dimana seorang lelaki berani membalas kritikan dengan penyanyi dangdut, Mas Idayu semasa sesi uji bakat Mentor Legend 2014.

Lelaki bernama Muhammad Erdy Sofian, 31, yang kini bekerja sebagai penjual kereta itu berkata, dia tidak sangka klip rakaman tersebut kembali menjadi tular di media sosial.

Mengulas mengenai kontroversi terbaharu Mas Idayu, Sofian berpendapat seseorang juri tidak perlu memarahi peserta, sebaliknya menegur dengan cara yang sesuai. Dalam pada itu, Sofian mencadangkan kepada juri untuk mengambil wuduk terlebih dahulu supaya tidak dihasut syaitan.

"Saya tak tuju mana-mana pihak... sesiapa sahaja bila jadi juri sekurangnya kalau nak menegur tu biar bertempat. Tak perlu jerit-jerit tak perlu marah-marah dan saya nasihatkan kalau boleh sebelum jadi juri tu ambil wuduk dululah. Supaya tak ikut hasutan-hasutan syaitan," ujarnya.

Klik untuk gambar besar

Ditanya apakah dia trauma menyertai menyertai mana-mana uji bakat nyanyian, Sofian akui tidak menyimpan rasa benci terhadap penyanyi dangdut itu gara-gara insiden sembilan tahun lalu.

"Uji bakat di kenduri kahwin adalah, tak jadi penyanyi pun takpe. Alhamdulillah dengan rezeki (kerja) sekarang. Nyanyian sekadar suka-suka sahaja.

"Kalau berjumpa dengan Mas Idayu, takkan nak buat muka. Sekurang-kurangnya melemparkan senyuman. Apa yang jadi, biarkan berlalu. Kita move on," katanya.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIMA ANUAR JALANI PANTANG SELEPAS BEDAH: "DOKTOR KATA TAK PAYAH, KITA PULAK TAKUT WAK..."

Selepas baru sahaja menjalani prosedur pembedahan akibat komplikasi hamil luar rahim (ectopic pregnancy), pelakon Shima Anuar menerusi laman Instagram memaklumkan tahap kesihatannya sudah pun menunjukkan tanda-tanda positif.

Shima dalam masa sama turut mendedahkan, dia akan tetap menjalani proses berpantang seperti biasa demi menjaga badan serta organ dalamannya dan harus mengenakan bengkung agar dapat menegakkan badannya.

"Day 3 after operation. Slowly dah boleh tegakkan badan. And i need my bengkung to support me. Bengkung ni memang khas untuk czer. Beli masa beranakkan Sophia.

"Kalau tak asyik bongkok je bila bangun. Macam nak patah dah pinggang ni tahan sakit. Last night perut sakit sgt sebab banyak angin. Kentut pun malu-malu nak keluar. Caner tah. Ishh! Stress betul," katanya.

"This morning minum air halia. Baru la ok. And tomorrow baru start pantang dgn my CL. Actually haritu doc kata takyah pantang pun takpe. You can eat whatever you want to eat. Hahah kite pulak takut wakkk.

"Kite sayang badan. Better pantang jela. Hopefully luka kat dalam tu cepat baik. Later kite share-share lagi ok?" ujar pelakon drama 'Suamiku Lelaki Pendosa' ini lagi.

Klik untuk gambar besar

Melihat di ruangan komen, rata-rata netizen turut tumpang gembira selain turut terinspirasi dengan semangat dan kekuatan yang ditunjukkan oleh Shima.

"Get well soon babe. Much love and prayers coming your way." - "Awak ni strong woman la. Speedy recovery babe. Sending big hug." - "You kan memang betul-betul kuat. Segala kerja you boleh buat. Then, tiba-tiba jadi macam ni, I tengok you betul-betul seorang wanita, isteri dan ibu yang kuat. I adore you sangat-sangat.

"Speedy recovery babe. Strong mommy. Selamat berpantang." - "Ingatkan anak dara rupanya dah kahwin. Sangat cantik dan pandai jaga badan," antara komen-komen netizen.

Beberapa hari lalu, Shiha mengejutkan ramai selepas memaklumkan kandungannya terpaksa dibedah. Shima juga dilaporkan telah kehilangan banyak darah sewaktu pembedahan tersebut berlangsung.

Untuk makluman, Shima mendirikan rumah tangga dengan seorang ahli perniagaan, Mohd. Solih Toha pada 8 April 2017. Hasil perkongsian hidup tersebut pasangan ini dikurniakan dua cahaya mata iaitu Marian Sophia, 3, dan Mikhael Imaan yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AERIAL ZAFREL MINAT MARHABAN

Meskipun bersedih kerana terpaksa menyambut Aidilfitri tanpa ayah dan ibu buat pertama kali, namun pelakon baru Aeril Zafrel yang bakal muncul dengan filem Cinta Kura-Kura mengakui hatinya sedikit terubat. Ini kerana dia berpeluang untuk meraikan Hari Raya dengan menyertai aktiviti marhaban bersama teman-teman sekampungnya di Batu Pahat, Johor.
 "Rutin menyertai kumpulan marhaban di kampung saya adalah aktiviti yang sangat teruja dan tidak pernah dilepaskan oleh saya pada setiap kali Syawal.
 "Ini adalah tahun pertama saya menyambut Aidilfitri tanpa ayah dan ibu yang telah meninggal dunia pada hujung tahun lalu. Walaupun sedih dan terkilan tetapi saya reda dan menerima ketentuan itu.
 "Bagaimanapun, kesedihan saya akan terisi dengan menyertai aktiviti marhaban bersama kawan-kawan dan penduduk kampung. Insya-Allah, pada tahun ini, kami akan mengadakan aktiviti itu pada Hari Raya kedua," katanya dipetik sebagai berkata.
 "Aktiviti marhaban dan menziarahi rumah teman-teman sekampung adalah waktu yang paling dinantikannya saban tahun kerana ia dapat mengeratkan hubungan silaturahim antara satu sama lain.
 "Sejak berpindah ke Kuala Lumpur, saya tidak punya banyak masa untuk kerap pulang ke kampung kerana komitmen kerja.
 "Hanya menerusi aktiviti marhaban dan beramah mesra ini sajalah peluang saya untuk bertemu kawan-kawan lama, berkongsi cerita dan bertukar perkembangan masing-masing," tambahnya.
 Mengenai aktiviti seninya, menurut Aeril dia akan kembali sibuk dengan aktiviti lakonan selepas bercuti kira-kira dua minggu pada Hari Raya ini.
 "Selepas Hari Raya, saya akan masuk set penggambaran drama berepisod Klik musim kedua dan Adam Hawa.
 "Selain itu, saya juga menantikan jadual promosi untuk filem Cinta Kura-Kura yang dijangka ditayangkan selepas bulan Raya nanti,” ujarnya.   Klik untuk imej lebih besar...


CINTA KURA-KURA TEMUI PENONTON 2012

Sebagai peneraju penerbitan filem dengan penggunaan kesan khas (CGI), KRU Studios sekali lagi meneruskan tradisi untuk memberikan kelainan kepada peminat industri perfileman tempatan dengan menampilkan elemen animasi 3D didalam filem terbarunya berjudul 'Cinta Kura-Kura'. Filem cereka berkonsep fantasi romantik komedi ini di bawah arahan Nizam Zakaria yang buat julung kalinya diberikan peluang untuk menjadi pengarah bagi filem ke 10 terbitan KRU Studios.

“Kami sentiasa mencari dan mengetengahkan bakat-bakat baru samaada di dalam penulisan skrip, pengarahan, lakonan dan nyanyian. Walaupun Nizam pernah mengarah beberapa rancangan televisyen, bakat beliau begitu menyerlah bagi genre seperti Cinta Kura-Kura dan kami yakin penonton akan terhibur dengan filem ini. Semoga dengan sumbangan kreatif bakat-bakat baru ini, produk-produk terbitan KRU Studios akan sentiasa diterima penonton dengan variasi hiburan yang segar," ujart Norman Abdul Halim selaku Eksekutif Presiden KRU Studios merangkap Penerbit Eksekutif filem tersebut.

"Saya ingin berterima kasih kepada KRU Studios kerana memberi saya peluang untuk mengarahkan filem yang unik yang saya pasti akan menyumbangkan kepada kepelbagaian genre didalam dunia perfileman Malaysia," kata Nizam pula penuh semangat.

Cinta Kura-Kura mengisahkan tentang seorang gadis ceria berusia 21 tahun bernama Nani lakonan Tiz Zaqyah bersama binatang peliharaannya, Nico (Zizan Raja Lawak). Nico adalah seekor kura-kura spesis terancam dan ia mempunyai kelebihan luarbiasa iaitu boleh bercakap dengan manusia, tapi sekiranya dia mahu melakukannya.

Kisah romantik komedi ini bermula disaat Nani berpindah ke rumah abangnya, Amin (Bob AF). Jiran Nani, Adam lakonan Airel Zafrel telah jatuh hati dengan Nani sejak kali pertama dia memandangnya. Bagaimanapun, Nico mempunyai calon pilihannya sendiri sebagai teman hidup Nani iaitu Fazli (lakonan Fizz Fairuz), seorang pemilik kedai binatang peliharaan yang mempunyai agendanya tersendiri. Kehidupan mereka menjadi huru-hara apabila kura-kura mula campur tangan dalam kehidupan manusia.

Filem ini buat julung kalinya menampilkan teknologi CGI bagi animasi (character animation) bagi watak Nico, Mira (Fara Fauzana) dan Atuk (Shy8 atau lebih dikenali sebagai Usop Wilcha). Ia juga disampaikan dalam babak serta dialog lucu yang sesuai untuk tontonan umum pada 2012 nanti.

KRU Studios juga meneruskan tradisi mempromosikan filem melalui lagu dan yang terbaru menerusi lagu 'Tiga Kata' ciptaan sepenuhnya Edry nyanyian trio adik-beradik KRU. Disamping itu, sebuah lagu lagi akan ditampilkan di dalam filem ini diberi judul 'Pencinta Terbaik'.

GAMBAR-GAMBAR FILEM:


10 GAMBAR - AKSI ATU ZERO & EQA DI MALAM BERINAI

Seperti yang kita sedia maklum bahawa hari ini (8 Februari 2016) merupakan hari penyatuan Shaheizy Sam - Syatiila Melvin dan juga penyatuan Atu Zero - Shafeeqa Johari.

Sebelum majlis pernikahan mereka berlangsung, Atu dan Eqa telah mengadakan malam berinai mereka pada malam semalam.

Majlis pernikahan Atu dan Eqa akan diadakan secara sederhana di kediaman wanita itu di Batu Pahat, Johor. Majlis pernikahan itu akan dihadiri oleh keluarga terdekat dan rakan-rakan.

Difahamkan, majlis akad nikah akan diadakan pada sebelah pagi, manakala majlis persandingan akan diadakan pada sebelah petang hari yang sama.

Foto: Atu Zero IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


13 FOTO - NIKAH 23 JULAI, UMMI NAZEERA & SUAMI DIRAI SEMALAM

Pada 23 Julai lalu, pelakon Ummi Nazeera, 26, mengesahkan beliau selamat bernikah dengan lelaki pilihan keluarga, Dr Mohd Izzar Anwari Abdul Khani, 30, dalam majlis tertutup.

Pernikahan tersebut telah diadakan lebih awal daripada tarikh asal yang sepatutnya berlangsung malam semalam.

Menurut Ummi atau nama sebenarnya Ummi Nazeera Nur Hidayah Zainulabadin, beliau mengambil keputusan untuk mempercepatkan majlis itu bagi menghormati permintaan keluarga.

"Saya mengaku sudah bergelar isteri Izzar sejak 23 Julai lalu kerana menuruti keputusan keluarga supaya pernikahan ini diadakan lebih awal daripada tarikh dirancang," jelasnya.

Acara di sebuah hotel di Putrajaya malam semalam bertukar menjadi majlis meraikan pasangan pengantin berkenaan, yang dihadiri kira-kira 200 tetamu termasuk kenamaan.

Difahamkan, doktor yang berasal dari ibu kota itu sah bergelar suami Ummi dengan sekali lafaz pada jam 10.45 pagi di kediaman bapa saudara pelakon terbabit, Datuk Aziz Mat Akhir, di Bukit Tunku.

Klik untuk gambar besar

Pada acara yang dihadiri 20 tetamu itu, Ummi menerima tujuh dulang hantaran berbalas sembilan. Jumlah mas kahwin pula dirahsiakan.

Bercakap mengenai perubahan dirinya selepas bergelar isteri, Ummi memberitahu, beliau kini berasa lebih gembira dan tenang.

"Saya kena lebih berhati-hati dalam setiap perkara kerana sekarang, saya hidup berdua bersama suami. Kalau hendak merajuk atau marah, kena berfikir banyak kali disebabkan takut rasa berdosa dengan suami.

"Cuma agak sedih apabila kami terpaksa berpisah selepas setengah hari bernikah kerana Izzar masih bertugas di Sarawak.

"Yang pasti, saya perasan suami menjadi lebih romantik selepas berkahwin," kata Ummi yang bakal meneruskan kerjaya di arena seni walaupun selepas bergelar isteri.

Majlis resepsi pasangan itu akan diadakan di sebuah hotel, Sabtu ini, diikuti sebuah lagi majlis di Persiaran KLCC pada 12 Ogos.

Mereka mengikat tali pertunangan pada 12 November tahun lalu selepas kedua-duanya diperkenalkan oleh ibu Izzar pada 29 Januari 2016.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"JADI BAPAK, JADI MAK!!!..." - RAMAI SEBAK LIHAT SHUIB HANTAR ANAK SEKOLAH, ADA JUGA TEGUR PASAL AURAT

"Jadi bapak, jadi mak!!! Anta anak skolah ke Ebbbb 😊 #PerShuibOfHappyness," demikian tulis pelawak dan usahawan Shuib Sepahtu yang kini memegang tanggungjawab sebagai bapa dan juga ibu buat keempat-empat anaknya, selepas pemergian isteri tercinta, Allahyarham Siti Sarah Raisuddin pada Ogos tahun lalu.

Shuib menerusi laman Instagram miliknya telah memuat naik video dia sedang menghantar anak-anaknya ke sekolah pada hari pertama. Melihat video tersebut, Shuib menghantar anak perempuannya Dzahira Talita Zahra dan anak ketiganya, Ariq Matin. Shuib sempat memeluk anak-anaknya sebelum mereka masuk ke kelas.

Perkongsian Shuib menjadi perhatian ramai dimana rata-rata netizen meluahkan rasa sebak serta mendoakan agar urusan Shuib dipermudahkan serta sentiasa kuat demi anak-anaknya. Turut menarik perhatian kapsyen yang ditulis oleh Shuib pada perkongsian video itu yang membuatkan netizen tersentuh.

Dalam pada itu, ada juga netizen yang menegur aurat pelawak ini, selain turut mendoakan agar anak-anak Shuib dan arwah Sarah menjadi pelajar cemerlang dan akan berbakti kepada bapa mereka.

Klik untuk gambar besar
KLIK VIDEO DIBAWAH UNTUK TONTON
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA FIZO OMAR & MAWAR TERBABIT KEMALANGAN?

Kereta bernombor pendaftaran MF120 yang dipercayai milik Fizo Omar atau nama sebenarnya Wan Hafizol Wan Omar, 29, dan isterinya Mawar Abdul Karim, 25, telah terlibat dalam kemalangan di Kuala Krai, Kelantan baru-baru ini.

Namun difahamkan, Fizo dan Mawar ketika kejadian tidak memandu kereta Audi terbabit. Ia telah dipandu oleh pembantunya. Tiada kecederaan dilaporkan dalam kemalangan itu.

Salah satu hantaran perkahwinan Fizo & Mawar
yang mempunyai nombor MF120

Kek hari lahir Fizo berbentuk burger & kereta Audi

Kemalangan yang berlaku di Kuala Krai

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


9 GAMBAR : HAJAT HARI LAHIR - IFA RAZIAH TERINGIN HAMIL LAGI

Gambar menarik Ifa Raziah bersama anak-anaknya iaitu Muhammad Syakir Aqili Mohd Yani, 9, dan seorang anak angkatnya Sharifah Putri Umairah, 15, ketika menyambut ulang tahun kelahirannya yang ke 39 baru-baru ini.

"Alhamdulilah, Tuhan panjangkan usia saya dan harapnya selepas ini saya diberi kesihatan yang baik berpanjangan serta dimurahkan rezeki. Jika diizinkan dan dimurahkan rezeki oleh Tuhan, saya sebenarnya mahu hamil lagi. Memang impian saya mahu timang seorang cahaya mata lagi sebelum melebihi usia 40 tahun.

Klik gambar untuk size besar

"Saya amat sukakan bayi dan kanak-kanak dan sekarang rasa rindu pula nak ada bayi kecil di rumah. Yelah, anak-anak saya dah besar dan masing-masing sudah pandai buat hal sendiri. Malah mereka sendiri selalu bertanya bila mereka boleh dapat adik lagi," ujar Ifa yang berkahwin dengan Mohd Yani dipetik sebagai berkata.

Menurut pelakon itu, dia sebenarnya sudah lama menanti untuk hamil lagi. Oleh itu, dia memang berharap dan hanya berusaha secara semula jadi sahaja. Baginya semuanya rezeki daripada Allah SWT.

Ifa disamping suaminya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BIG STAGE: 'TERSELAMAT' KERANA TIKTOK - INI KOMEN TAJUL

"Ada juga yang saya baca menerusi media sosial, kata saya ni selamat pun sebab TikTok. Sebenarnya bukan senang untuk kekalkan pengundi untuk terus mengundi secara online. Agak susah juga untuk maintain.

"Kita pun kerja keras untuk minta peminat undi. Macam contoh, dalam 10 yang kita minta, mungkin hanya satu yang undi. Jadi untuk kekalkan itu, memang susah.

"Saya perlu keep on posting dan minta mereka untuk mereka untuk terus memberikan sokongan," kata penyanyi muda, Tajul yang mengakui bukan suatu yang mudah untuk mengumpul peminat bersatu mengundinya menerusi undian TikTok, sebagai pelengkap kepada keputusan keseluruhan menerusi program realiti muzik, Big Stage.

Kata Tajul, meski ada yang mempertikaikan dirinya yang sering 'terselamat' dek undian online yang tinggi hasil dari aplikasi berkenaan, penyanyi yang popular menerusi lagu 'Sedalam-dalam Rindu' ini menjelaskan, sokongan peminat juga memberi harapan buatnya untuk terus bersaing.

Klik untuk gambar besar

Bagaimanapun, Tajul juga mengakui persembahan yang baik sehingga memikat hati juri profesional juga adalah penting di dalam mempengaruhi prestasi secara keseluruhan.

"Tapi saya faham, kita perlu seimbang, tidak boleh fokus untuk kepuasan peminat sahaja. Ini merupakan pertandingan dan pastinya setiap minggu saya mahu buat yang terbaik untuk pikat hati juri juga.

"Cuma mungkin dalam saingan keempat, lagu 'Amboi' macam susah sikit, tapi saya cuba beranikan diri. Apa pun, saya kagum dan hormati dengan para rapper di negara kita sebab memang tak mudah untuk buat rap.

"Perlu energi dan pernafasan kena juga jaga. Saya buat sikit pun sudah semput. Itu belum hafal liriknya lagi," jelasnya.

Dalam pada itu, Tajul memberitahu sikap pemalu dan gemuruh dalam dirinya menjadi punca persembahannya di pentas Big Stage kelihatan hambar dan tidak bertenaga.

Pemilik nama sebenar Tajul Ariff Noor Md Shari, 20, ini berkata, walaupun sudah masuk minggu keempat namun sukar baginya untuk membuang sikap itu setiap kali melihat penonton bersorak dan wajah juri di hadapan pentas.

www.myartis.com / Sumber: Media Hiburan & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG BIDAS KENYATAAN EDRY

Semakin hari nampaknya bahang semakin terasa apabila Michael Ang membalas kenyataan Edry Abdul Halim yang sebelum ini tidak mahu ambil pusing dengan pendapatnya yang tidak relevan dalam bidang muzik.

Menerusi akaun Instagramnya, Michael mempersoalkan mengapa sebagai pendengar beliau tidak mempunyai hak untuk menyuarakan pendapat.

Michael juga menjelaskan beliau tidak pernah bersikap rasis ataupun mempertikaikan kemenangan Sufi seperti yang disalah faham oleh rakyat Singapura dalam status Twitternya beberapa hari lepas.

Klik gambar untuk size besar

"Pada org Singapura sila faham saya bukan anti Singaporean untuk bertapak di Malaysia! Saya Hanya komen pasal Sufi as a MATTER OF PREFERENCE! Saya tak pernah mempertikaikan kemenangan Sufi Dia Boleh nyanyi dgn bagus tapi cuma saya tak minat sangat lebih minat Suara BILA itu namanya PREFERENCE.

"Ada benda u Suka I tak Suka Ada benda I Suka u tak Suka! That is all! So tak payah nak Bagi komen yang berbau racist or patriotisma! And pada keratan suratkhabar ni saya Bagi pendapat sebagai peminat and pendengar muzik.

"Kalau pendapat Kita yg beli lagu tak relevant pendapat siapa yg relevant? Itu namanya buat lagu SYOK SENDIRI! Sama jugak pendapat CEK TA Dia sepatutnya terima bukan maki Cek Ta balik! So kalau tak main badminton aku tak Boleh la komen pasal permainan Pemain tersebut? Mentality bodoh apa ke tu? Jgn jadi katak bawa tempurung kalau tak mcm tu mcm tu aje lagu2 Kita!" tulis Michael.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PARU-PARU NAD ZAINAL, DOKTOR MASIH MENGESAN PUNCA PENDARAHAN BERTERUSAN - BEKAS SUAMI TITIP KATA SEMANGAT

"Yang pasti pendarahan berterusan, secara 'on and off'. Jadi, doktor sedang berhempas pulas mengeluarkan darah yang berkumpul dalam paru-paru. Bermacam-macam ubat sudah diberikan termasuk antibiotik, namun tidak memberi apa-apa kesan atau tindak balas terhadap jangkitan yang dialami."

Itulah kata pelakon Ungku Ismail yang mengenai keadaan rakannya, pelakon Nad Zainal dimana pendarahan masih lagi berlaku. Jelasnya, doktor belum dapat mengesan punca menyebabkan berlaku perdarahan berterusan dalam paru-paru Nad yang kini dalam keadaan kritikal di Unit Rawatan Rapi (ICU) di pusat perubatan di Ampang, di sini, sejak dua hari lalu akibat masalah paru-paru berdarah.

Ujar Ungku Ismail lagi, doktor juga tidak pasti sama ada ia berpunca daripada kencing tikus atau jangkitan bakteria lain memandangkan Nad tidak mempunyai gejala yang dikaitkan.

Selain itu, Ungku Ismail memberitahu, doktor turut memaklumkan Nad kini mengalami autoimun iaitu di mana sistem imun tubuh seseorang menyerang sel atau tisunya sendiri. Difahamkan, setakat ini empat doktor masih lagi memantau keadaan Nad selain perlu dirawat menggunakan dos steroid yang tinggi.

Klik untuk gambar besar

Sementara itu, pengarah terkenal, Shahrulezad Mohameddin ketika ditemui meminta semua pihak mendoakan yang terbaik buat Nad.

"Kita sama-sama doakan agar Nad kembali sembuh dan semoga Allah akan kembalikan dia kepada kita semula. Sebagai rakan saya terharu apabila ramai dalam kalangan penggiat seni yang turut hadir termasuk ahli keluarga Nad untuk memberi semangat kepadanya.

"Keluarga Nad juga sudah dipanggil untuk melawatnya, manakala rakan-rakan penggiat seni setia memantau perkembangannya di hospital," tuturnya.

Barisan penggiat seni tanah air yang hadir antaranya Sharifah Amani, Nadia Aqilah, Sherry Alhadad, Aliff Aziz dan isterinya Bella Astillah, Didie Alias, Sharifah Sakinah, Nadiya Nisaa, penerbit Fazli Baharom dan ramai lagi.

Bekas suami Nad iaitu Muhammad Faliq Amirudin turut hadir bersama anak mereka. Dalam pada itu, Faliq menerusi Instagram Story miliknya ada menitipkan kata semangat buat bekas isterinya itu untuk terus kuat.

"Awak kuat. Saya tahu. Demi Yem dan Som," tulis Faliq pada gambar Nad yang mengenakan pakaian dan tudung berwarna putih.

Faliq juga memohon orang ramai mendoakan Nad yang kini sedang bertarung melawan penyakit di ICU.

Yem dan Som adalah nama panggilan dua anak mereka iaitu Fahad Ibrahim, 6, dan Budi Kalsom yang baru berusia setahun.

Untuk makluman, Nad dan Faliq berkahwin pada 18 Disember 2015. Bagaimanapun, perkahwinan itu tidak berkekalan apabila Nad mengesahkan mereka sudah bercerai pada September lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ISTERI REMY ISHAK SANGGUP 'BERMADU' DENGAN KUCING

Nampaknya kisah perkahwinan pelakon Remy Ishak dan Ezza Yusof masih lagi menjadi bualan ramai. Kalau dah bergelar isteri pelakon pujaan ramai, bukan sahaja Instagram Remy, malah media sosial milik Ezza juga turut mendapat perhatian.

Baru-baru ini, Ezza telah memuat naik satu entri di Insta Story, dimana dia memberitahu sanggup 'dimadukan' oleh Remy. Tetapi rupanya 'madu' yang dimaksukan oleh Ezza adalah seekor kucing.

Ezza turut memuat naik foto seekor kucing sedang tidur lena di atas pangkuan Remy: "Ini sahaja 'madu' yang saya terima. Berebut kasih sayang," seloroh Ezza.

Entri tersebut telah mencuri perhatian peminat yang rata-rata terhibur dengan gelagat pasangan ini. Untuk makluman, Remy selamat bernikah dengan bekas tunangnya, Ezza Yusof dengan sekali lafaz pada 21 Ogos lalu dalam satu majlis tertutup mengikut SOP ketat di Masjid Negara, Kuala Lumpur.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - SITI SAERAH MANIS BERTUDUNG

Selepas Dato’ Siti Nurhaliza bertudung penuh, kini langkah tersebut diikuti pula oleh adiknya Siti Saerah. Nampaknya, Saerah makin manis dan berseri-seri bila mengenakan tudung yang sememangnya kena dengan gayanya.

Jom tengok..!

Klik untuk imej besar...


JANGKITAN PARU-PARU - MUSTAPHA MAAROF DIMASUKKAN KE HOSPITAL

"Dah seminggu saya berasa sakit di bahagian dada, ingatkan sakit jantung tetapi selepas pemeriksaan saya tidak sangka ia berkaitan paru paru.

"Apabila sampai di pejabat saya pagi tadi, saya berasa sakit sangat dan susah untuk bernafas, jadi terlalu mengah.

"Sampaikan salam saya kepada kawan-kawan dalam industri dan media," demikian kata seniman veteran, Datuk Mustapha Maarof, 79, yang dimasukkan ke Institut Perubatan Respiratori, Jalan Pahang, Kuala Lumpur, petang semalam, akibat sakit paru-paru.

Klik gambar untuk size besar

Mustapha diberi rawatan kecemasan dengan bantuan oksigen selepas menghadapi kesukaran bernafas yang agak kritikal sejurus tiba di pusat rawatan berkenaan ketika dibawa anaknya, Norazlynna, kira- kira jam 3 petang.

Meskipun keadaannya selepas itu stabil, namun beliau masih dalam keadaan lemah dan mengalami sedikit demam panas.

Terdahulu, menurut doktor, Mustapha akan menjalani pemeriksaan lanjut petang ini untuk rawatan bronchoscopy iaitu memasukkan kamera ke dalam bahagian paru-paru. Ia dilakukan selepas ujian x-ray yang dibuat petang semalam mendapati kemungkinan berlaku jangkitan di bahagian kanan paru parunya.

Mustapha adalah bintang filem Melayu ketika era Studio Cathay-Keris di Singapura pada era 1950-an dan 60-an.

Antara filem awal lakonannya termasuk Pontianak, Sumpah Pontianak, Seri Mersing, Raden Mas, Naga Tasik Chini, Yatim Mustapha dan Sultan Mahmud Mangkat Dijulang.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


USTAZ EBIT LEW BANGUNKAN RUMAH NENEK USIA 70 TAHUN: "12  TAHUN BERDOA...."

Baru-baru ini, pendakwah bebas terkenal Ustaz Ebit Lew telah menziarahi sebuah rumah usang yang didiami seorang warga emas berusia 70 tahun. Perkongsian Ustaz Ebit itu membuatkan ramai tersentuh.

Terletak di Tumpat, Kelantan, rumah berkenaan kelihatan sungguh usang dengan bahagian atap yang bocor serta lantai hampir roboh.

"Menurut Ustaz Ebit, rumah berkenaan sungguh kecil dan segalanya dibuat di ruang tamu termasulah tempat tidur, masak mahupun kerja-kerja mengupas ikan bilis. Jelasnya, dia kemudian mengambil inisiatif untuk membantu menyiapkan rumah nenek tersebut dengan lebih sempurna.

"Alhamdulillah pagi ini dapat bantu bawa kayu, zink, dan keperluan buat rumah untuk nenek ini berumur 70 tahun. Makcik ini menangis, katanya setiap hari 12 tahun berdoa nak bagi ada rumah dan tempat solat sempurna jer.

Klik untuk gambar besar

"Tangisannya buat saya rasa sebak sayu. Saya minta beliau doakan saya. Syukur tadi bersama orang tempatan dan rakan yang lain dapat membantu makcik ini. Ya Allah tuhanku sedih rasanya," tuturnya.

Tambah Ustaz Ebit lagi, dia juga sudah membayarkan upah tukang rumah dan kerja menaik taraf mungkin mengambil masa 10 hari.

"Kerja dah dimulakan, Insya-Allah 10 hari ini boleh siap semuanya. Makcik ini gembira sangat. Beri juga sedikit sumbangan belanja tadi," katanya.

www.myartis.com / Sumber & foto: Astro Gempak & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKSI - IMEJ BARU STACY  AF6?

Selepas khabar angin bakal dirisik oleh Akim AF7 tidak menjadi kenyataan baru-baru ini, Stacy AF6 kelihatan seolah bertukar imej. Beliau tampil dengan imej lebih seksi dan menggoda berbanding imej sederhananya sebelum ini.

Namun tidak dapat dipastikan apakah ia gambar lama atau yang baru... Mungkin pelanduk dua serupa agaknya. Bagaimanapun, jika benar gambar Stacy, apakah ini bermakna Stacy bakal berubah ke arah yang lebih 'berani' selepas ini? Jawapannya... tepuk dada, tanya selera!

Cinta tak kesampaian...?


PARU-PARU BERAIR, BESAR KEMUNGKINAN KENA TEBUK - EBBY YUS MOHON DOA

"Keadaan sekarang okey. Doktor cuma cakap paru-paru saya ada air dan setakat ini, saya perlu ditahan di hospital untuk rawatan lanjut. Harap-harap keputusan imbasan nanti 'bersih'.

"Kalau tidak, besar kemungkinan, paru-paru kena cucuk atau tebuk untuk keluarkan air bagi mengelakkan apa-apa jangkitan yang lebih teruk. Saya harapkan orang ramai mendoakan kesejahteraan dan kesembuhan saya.

"Saya tak naklah orang cakap saya cerita ini sebab nak raih simpati tapi saya percaya dengan kuasa doa, insya-Allah semuanya akan baik-baik sahaja," demikian jelas pelakon dan pelawak Ebby Yus mengenai keadaannya yang terkini selepas dimasukkan ke Hospital Kuala Lumpur sejak empat hari lalu disebabkan masalah paru-paru berair.

Bukan mahu simpati, Ebby yang berdepan satu demi satu dugaan itu berkata dia mengharapkan doa yang baik-baik daripada orang ramai. Ujarnya, ada kemungkinan paru-paru perlu ditebuk untuk keluarkan air.

Reda dengan setiap dugaan menimpa dirinya, Ebby berkata dia percaya apa yang berlaku ada hikmah dan Allah yang menentukan segalanya.

"Saya reda dengan takdir Allah. Tapi, saya reda bukan bermakna saya berpeluk tubuh. Saya percaya apa yang berlaku, ada hikmahnya. Kita merancang tetapi yang tentukan segala-galanya Allah SWT.

"Kalau Dia izinkan rasa sakit itu sembuh atau kepayahan hidup itu diangkat, dengan izin-Nya pasti ia akan berlaku," katanya yang sebelum ini diduga dengan rumahnya yang masih dalam proses pembinaan, lenyap dibawa arus banjir di Hulu Langat, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BAGI ELAK BAYAR NAFKAH BANYAK - BEKAS SUAMI UGUT MAHU AMBIL ANAK-ANAK

"Bagi mengelak membayar nafkah dengan jumlah banyak, dia mengugut mahu mengambil dua anak yang masih kecil" demikian dakwa bekas isteri Imam Muda Syed Faris iaitu Nur Hidayu Rosly, 33, mengenai bekas suaminya itu yang mengugut untuk mengambil dua anak mereka yang masih kecil.

Sehubungan itu, dia memohon doa orang ramai supaya majlis sulh yang dibuat membabitkan tuntutan nafkah anak pada 11 Ogos ini dan hadhanah (penjagaan anak) pada 9 September depan, dipermudahkan Allah SWT.

Tindakannya itu adalah untuk menuntut hak lima anaknya berumur antara lapan bulan sehingga 12 tahun selepas bercerai dengan bekas suaminya pada 28 Mei lalu.

"Saya ada WhatsApp bekas suami untuk hadir ke mahkamah pada 11 Ogos ini dan 9 September, depan. Tapi, masih lagi tiada jawapan.

"Semoga Allah memudahkan urusan semua yang terbabit. Saya hanya nak tuntut hak anak-anak saya," ujarnya dipetik sebagai berkata atas tuntutan hadhanah yang dibuatnya itu kerana dua anaknya masih kecil serta seorang berumur tiga tahun, manakala yang kecil baru berusia lapan bulan dan masih menyusu.

"Dia ada masukkan duit dua hari lepas. Alhamdulillah, semoga abah mereka (bekas suami) berubah dan tahu tanggungjawab dia terhadap anak-anak.

"Apatah lagi, dua yang kecil masih menyusu dan memang menjadi tanggungjawab saya. Namun, jika abah mereka nak ambil atau berjumpa boleh saja.

"Saya dan bekas suami pun tak minta untuk keadaan menjadi sebegini. Semuanya berlaku di atas kehendak Allah SWT," katanya yang sebelum ini kisahnya menjadi perhatian warganet apabila membuat pendedahan diceraikan finalis program Imam Muda musim kedua pada 2014 itu selepas berkahwin kali kedua secara rahsia di Songkhla, Thailand pada 18 Mac lalu.

Klik untuk gambar besar

Nur Hidayu diceraikan dengan talak satu di Mahkamah Rendah Syariah Petaling Jaya pada 28 Mei lalu iaitu dua hari selepas menyambut ulang tahun ke-13 perkahwinan mereka.

Sepanjang 13 tahun berkahwin, pasangan itu dikurniakan lima cahaya mata iaitu Sharifah Aisyah, 12; Syed Husayn, 10; Sharifah Fatimah, 5; Syed Muawiyyah, 3; dan Sharifah Safiyyah, lapan bulan.

Malah, sepanjang perkahwinan itu juga, Nur Hidayu pernah mengalami keguguran sebanyak empat kali.

Malah yang lebih mengejutkan, untuk menutup kisah pergolakan rumah tangga mereka daripada pengetahuan umum, Syed Faris didakwa sanggup meminta Nur Hidayu menandatangani perjanjian hitam putih untuk memastikan perkara itu dirahsiakan.

“Mulanya kami membuat surat perjanjian supaya perkara ini tidak dibawa ke mahkamah kerana bekas suami baru mendapat pentauliahan Majlis Agama Islam Selangor (MAIS). Lagipun, ramai orang mengenalinya sekitar Puchong. Jadi, Syed Faris malu jika kisahnya tersebar,” dedahnya.

Meskipun pada awalnya nekad mahu menutup hal dalam kain suami, namun Nur Hidayu nekad mendedahkan segalanya selepas Syed Faris sanggup menghalaunya daripada rumah sewaktu tempoh PKP.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VANESSA BERANG DIMINTA UBAH IMEJ & RAMBUT, SENTUH ISU PERKAUMAN

Penyanyi Vanessa Reynauld menerusi Instastory miliknya baru-baru ini telah meluahkan rasa berang. Ini kerana dalam status yang muat naik, Vanessa telah menerima komen daripada individu yang mengkritik rambut dan penampilannya yang dikatakan tidak sesuai untuk industri Malaysia.

Vanessa dalam masa sama turut menegur tindakan individu tersebut meninggalkan komen biadab dengan menggunakan perkataan sensitif yang melibatkan perkauman.

"Saya tidak mahu beri individu itu perhatian seperti yang dimahukan. Tapi komen itu melampaui batas dan saya perlu katakan sesuatu. Terlalu banyak perkara kurang ajar dalam komen itu, berani anda guna perkataan N?

"Adakah anda tahu perkataan itu menyinggung perasaan? Sama teruk dengan menggunakan perkataan N yang lain. Saya menerima dan sayang siapa diri saya tapi anda cuba merosakkannya.

"Saya langsung tidak terkesan dengan komen itu, tapi komen individu itu di page tersebut menganggu saya. Apa yang anda cuba sebarkan, anda tahu karma? Apa yang anda lakukan akan dibalas semula," katanya.

Klik untuk gambar besar

Vanessa juga memuat naik paparan skrin komen yang ditinggalkan individu tersebut di YouTube video muzik lagunya berjudul 'Putus' ciptaan komposer Farouk Roman dan Amylea.

Melihat pada komen tersebut, individu itu meminta naib juara program The Masked Singer Malaysia musim pertama itu mengubah imej, warna rambutnya dan solekan yang lebih sesuai untuk industri seni Malaysia.

"Vanessa ubahlah gaya awak itu... nak pergi menyanyi kat negr* sana ok la. Malaysia ini tak pandang gaya macam ni. Bukan nak kutuk, awak itu lawa saja. Tapi nak jadi negr* kenapa?

"Buat rambut hitam balik, luruskan... mekap elok-elok dan cari komposer lain yang pandai buat lagu. Contoh Aina. Jangan duk cari Amylea ni, kesian kat awak nanti. Tukar imej itu dulu kalau nak viral. Tak nak tak apa, tak paksa," tulis individu itu.

Dalam pada itu, penyanyi berusia 21 tahun ini menegaskan dia tidak akan mengubah imejnya semata-mata untuk membuatkan orang lain menerimanya.

"Saya tidak akan berubah untuk orang lain tapi untuk diri sendiri. Jika saya tak gembira dengan diri sendiri, saya akan berubah tapi bukan disebabkan komen bodoh daripada orang yang saya tak ambil peduli.

"Individu itu minta saya ubah penampilan rambut dan lakukan solekan berbeza untuk dapatkan populariti. Kita sudah masuk 2021 di mana orang dah mula terima dan bersikap terbuka berbeza dengan orang macam anda yang mempunyai fikiran cetek dan kata saya tidak sesuai berada dalam kalangan yang cantik sebab itu saya tidak dikenali.

"Saya lebih rela jadi diri sendiri daripada berubah semata-mata nak orang suka. Kita tahu, tak semua orang suka kita tak kira macam mana penampilan. Akan ada orang tak suka dan benci," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ADI 6IXTH SENSE BAKAL BERGELAR BAPA

"Alhamdulillah, tidak lama lagi kehidupan kami akan diserikan dengan kehadiran cahaya mata. Saya tidak kisah apa jantina anak, memadai andai nanti dilahirkan sempurna dan sihat," ujar vokalis kumpulan 6ixth Sense, Adi atau nama penuhnya Adi Priyo Sambodo, 33, apabila isterinya, Natasyah Ahmad, 22, kini hamil tiga bulan.

Adi mengakui dirinya itu bersyukur kerana kehidupannya semakin teratur dan juga semakin sempurna sejak bertemu jodoh dengan wanita yang berasal dari Sabah itu, membuatkan dirinya tidak sabar menanti detik untuk menjadi bapa.

Pasangan yang mendirikan rumah tangga pada 3 Disember 2015 di Jember, Jawa Timur, Indonesia sekali lagi diraikan pada majlis persandingan yang berlangsung di Dewan Pusat Komuniti, Taman Tun Dr Ismail malam kelmarin.

Adi yang juga dikenali sebagai komposer menggunakan nama samaran, Manusia Putih, berkata mereka sudah lama berhasrat untuk mengadakan majlis resepsi di ibu kota. Atas beberapa faktor, perancangan itu sering tertangguh terutama apabila isterinya disahkan hamil.

"Ketika bernikah dulu, saya dan isteri ingin terlebih dulu berkongsi hari bahagia kami di sini. Tetapi, semua itu hanya perancangan apabila takdir menentukan sebaliknya. Alhamdulillah, selepas setahun bersama, niat kami untuk meraikan saudara-mara dan teman rapat di sini menjadi kenyataan," katanya.

--- IKLAN ---

Dalam perkembangan lain, Adi berbangga apabila lagu ciptaan isterinya, Lelaki Teragung nyanyian Dayang Nurfaizah terpilih untuk mara ke kemuncak Anugerah Juara Lagu ke-31 (AJL 31) pada 22 Januari ini. Lagu itu menggunakan khidmat Iman Imran sebagai penulis lirik.

"Isteri saya adalah suri rumah sepenuh masa tetapi berbakat menghasilkan lagu sebagai mengisi masa lapang. Saya hanya membantu mencantikkan melodi yang dihasilkannya. Setakat ini, sudah lebih lima lagu yang kami hasilkan bersama.

"Selain Dayang, ada dua peserta Mentor turut menerima lagu ciptaannya iaitu Han dan Farish. Kejayaannya mara ke AJL 31 antara pencapaian terbaiknya setakat ini," kata Adi bangga.

Sumber & foto: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA TAK FAHAM ZIKIR, DOA & SURAH TU JADI MENUNGGANG AGAMA..." - SUFIAN

Penyanyi Sufian Suhaimi telah tampil memberi respon setelah digelar penunggang agama oleh segelintir netizen ekoran menjual produk Zikir Pillow by Baby Pian. Menurut Sufian, dia hanya mahu menyebarkan kebaikan kepada orang ramai.

"Saya hanya mahu menyebarkan kebaikan kepada orang ramai, saya tak faham bagaimana zikir, doa dan surah jadi menunggang agama. Bukannya beli zikir pillow confirm masuk syurga," tulis Sufian menerusi entri di akaun Twitter miliknya.

Kenyataan Sufian itu mendapat pelbagai respon dari netizen yang membalas 'tweet' tersebut. Ada yang masih mengkritik tindakan Sufian, namun ramai juga yang berpendapat penjualan bantal zikir itu bukan satu kesalahan dari segi agama.

Klik untuk gambar besar

Sementara itu, penyanyi lagu 'Di Matamu' itu Sufian Suhaimi berkata, status terbabit sedikit pun tidak memberi kesan kepada dirinya dan menyifatkan pengguna hari ini lebih bijak menilai mana baik dan buruk. Sufian berkata, produk itu dikeluarkan bertujuan untuk memberi pelajaran dan bermanfaat buat semua.

"Biasalah orang kita kalau ada benda baru yang dikeluarkan pasti akan mendapat kecaman. Sebelum Zikir Pillow ini ada di pasaran, sudah banyak produk dijual yang turut menggunakan zikir, doa dan surah sebagai kandungan produk. Cuma produk saya ini adalah yang pertama di negara kita dan Asia.

"Apabila saya keluarkan, itu yang membuatkan ada segelintir pihak tidak percaya. Jadi, mulalah cakap dan kritik bukan-bukan. Sebenarnya masyarakat kita sangat terbuka untuk terima bukan saja untuk diri sendiri tapi buat pembelajaran anak mereka," katanya.

Sufian berkata, produk itu mempunyai beberapa butang tertentu dengan fungsi berbeza: "Kalau nak dengar zikir saja, ia ada butang. Begitu juga dengan doa dan surah pilihan. Jika semasa tidur nak dengar semua, boleh tekan butang tidur (sleeping button). Jadi, ia berfungsi secara automatik.

"Paling penting, bantal ini juga ada audio pembelajaran. Ia memang membantu dan memberi manfaat. Saya tidak anggap ini sebagai satu isu besar. Ia sebenarnya terpulang kepada individu. Kalau produk ini dipandang dari sudut positif, ia pasti memberi manfaat. Sebaliknya, itu yang dikritik," ujarnya.

Baru-baru ini, Sufian mengeluarkan bantal zikir sebagai produk terbaru dalam perniagaannya. Difahamkan, bantal tersebut didatangkan dengan beberapa zikir, surah dan doa yang sesuai untuk bayi hinggalah golongan dewasa. Apa-apapun, sama ada buat perkara baik atau buruk golongan selebriti akan tetap dipandang serong oleh segelintir netizen.

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::